title: Kapsäkki

text: Musiikkiteatteri Kapsäkki on osuuskunta ja sen ylimmäistä päätäntävaltaa käyttää jäsenistö, joka kokoontuu sekä keväällä että syksyllä päättämään lakisääteisten asioiden lisäksi muun muassa ohjelmistosta. Jäsenistö koostuu pitkälti alalle korkeakoulutetuista ja meritoituneista pitkän linjan ammattilaisista.


title: Kapsäkki

text: Osuuskunta Kapsäkki syntyi vuonna 2000 tarpeesta luoda omintakeista, laadukasta suomalaista musiikkiteatteria yhdistämällä tasapainoisesti teatterin ja musiikin freelance-ammattilaisten voimat. Kapsäkin tuotannosta noin puolet on lapsille ja perheille ja puolet aikuisille suunnattua ohjelmistoa. Kiertuetoiminta levittää näyttämöteoksia sekä kiertue- ja konserttiohjelmistoa ympäri Suomen.


title: Kapsäkki

text: Ensimmäinen Kapsäkin oma teatteritila otettiin käyttöön syksyllä 2009 Helsingin Vallilassa.


title: Kapsäkki

text: Musiikkiteatteri Kapsäkki toteuttaa vuosittain 1–3 kantaesitysteosta ja tarjoaa työtilaisuuksia esittävien taiteilijoiden lisäksi suomalaisille säveltäjille, ohjaajille ja tekstintekijöille. Painopiste on uuden luomisessa. Vuonna 2010 Suomen Muusikkojen Liitto myönsi Kapsäkin teatterinjohtajalle Reetta Ristimäelle tunnustuspalkinnon hänen ansioistaan suomalaisten muusikkojen työllistämiseksi.


title: Tampereen akateeminen sinfoniaorkesteri

text: Tampereen akateeminen sinfoniaorkesteri (TASO) on keväällä 2003 perustettu Tampereen ensimmäinen opiskelijasinfoniaorkesteri. TASO on esiintynyt kotikaupunkinsa lisäksi mm. Helsingissä, Turussa, Tallinnassa, Jyväskylässä ja Seinäjoella. Orkesteri järjestää vuosittain vähintään kaksi sinfoniaorkesterikonserttia, joiden lisäksi toimintaan kuuluvat mm. viihde- ja joulukonsertit, tilausesiintymiset ja juhlatanssiaiset. TASO esiintyy myös kamariorkesterina, ja orkesterin jäsenten perustamat kamarimusiikkiyhtyeet konsertoivat aktiivisesti.


title: Tampereen akateeminen sinfoniaorkesteri

text: Vuonna 2009 Tampereen yliopiston ylioppilaskunta myönsi orkesterille Vappulakki-palkinnon tunnustuksena monivuotisesta työstä opiskelijakulttuurin hyväksi. TASO on tehnyt yhteistyötä taiteilijoiden kanssa, joista mainittakoon pianisti Antti Siirala, sellisti Samuli Peltonen, viihdetaiteilija Simo Frangén ja näyttelijä Eila Roine.


title: Tampereen akateeminen sinfoniaorkesteri

text: Orkesteri syntyi jatkumona vuonna 1998 perustetulle jousiorkesteri TYVI:lle (Tampereen yliopiston viulistit), ja vuoteen 2008 asti orkesteri toimi nimellä Tampereen yliopiston sinfoniaorkesteri. Ensimmäisen konserttinsa nykyinen sinfoniaorkesteri TASO piti 7.5.2003 Tampereen yliopiston juhlasalissa.


title: Tampereen akateeminen sinfoniaorkesteri

text: TASOn perustamisesta lähtien orkesterin taiteellisena johtajana on toiminut kapellimestari Kimmo Tullila, jonka johdolla orkesteri on esittänyt useita orkesterikirjallisuuden suurteoksia. Tullila oli perustamassa TASOa vuonna 2003.


title: Festivals of Atonement

text: Festivals of Atonement on yhdysvaltalaisen teknisen death metalin yhtyeen Nilen EP-levy, joka on julkaistu vuonna 1995.


title: Ammunnan maailmanmestaruuskilpailut 1911

text: Vuoden 1911 ammunnan maailmanmestaruuskilpailut järjestettiin Roomassa. Kilpailut olivat viidennettoista maailmanmestaruuskilpailut ammunnassa. Ohjelmassa oli entiseen malliin vapaakivääri ja vapaapistooliammunta sekä ensimmäistä kertaa sotilaskiväärikilpailut. Vapaakiväärillä Sveitsin Konrad Stäheli oli ylivoimainen voittaen joukkuekilpailun lisäksi kaikki henkilökohtaiset mestaruudet. Pistooliammunnassa hän kuului Sveitsin pronssia saaneeseen joukkueeseen.


title: Italian kroaatit

text: Italian kroaatit ovat Italiassa asuvia kroaatteja. Historiallista kroaattiasutusta on Campobasson provinsissa Molisen alueella Etelä-Italiassa. Alueella asuu 2 000–2 400 kroaatin puhujaa, mutta etnisiä kroaatteja arvioidaan olevan vähintään 25 000. Kroaatit ovat Italian pienimpiä kielivähemmistöjä. Kroaatteja asuu yhteensä yhdeksässä yhteisössä, mutta kieltä puhutaan vain kolmessa.


title: Italian kroaatit

text: Kroaatit tulivat alueelle ilmeisesti 1400- tai 1500-luvulla pakoon Ottomaaneja. Joidenkin tutkijoiden mukaan he tulivat Istriasta ja joidenkin toisten mukaan taas Herzegovinasta. Kroaatien puhuma kieli säilyi eristyksissä muista slaavilaisista kielistä lähes 500 vuoden ajan. Kirjallisuutta alettiin tuottaa paikallisella murteella 1800-luvulla. Seuraavalla vuosisadalla alkoi joukkomuutto Yhdysvaltoihin ja Etelä-Amerikkaan. Toinen muuttoaalto tapahtui 1950-luvulla kun suuri joukko kroaatteja muutti muualle Eurooppaan sekä Australiaan. Samalla vuosikymmenellä alkoi myös kiihtynyt sulautuminen italialaisiin. Kielivähemmistöt saivat suojan vuoden 1947 perustuslaissa ja Molisen alueesta tuli autonominen vuonna 1963. Vähemmistöjen suojelemiseksi vuonna 1999 tehdyssä laissa mainitaan kroaatit. Italia ja Kroatia sopivat kroaattivähemmistön tukemisesta ja Kroatia avasi konsulaatin Montemitrossa vuonna 2004.


title: Italian kroaatit

text: Kroaatin kieltä voi opiskella valinnaisena aineena muutamissa alueen peruskouluissa. Kroaattien asuma-alueen kunnissa ei ole velvoitetta julkaista asiakirjoja kroaatiksi, mutta niitä julkaistaan esimerkiksi kunnanvaltuustojen keskusteluista. Kroaattien asuma-alueella on myös paikoittain kroaatin ja italiankielisiä tienviittoja. Kroaatin kielisiä radiolähetyksiä tai lehtiä ei ole, mutta paikalliset voivat seurata Kroatialaisia julkaisuja. Kroaattiyhteisön pitkän eristäytyneisyyden vuoksi he ovat herättäneet kiinnostusta geenien tutkijoissa ja tutkimuksia on tehnyt esimerkiksi Rooman yliopisto. Lähes 90 % kroaateista käy säännöllisesti kirkossa. Italian ja kroaatin lisäksi osa puhuu albaniaa, jonka puhujia asuu samalla alueella kroaattien kanssa.


title: K.O.

text: K.O. on Radiopuhelimet-yhtyeen albumi vuodelta 1990. Albumi julkaistiin LP-, CD- ja C-kasettimuodoissa. Levyn äänimaailmaa ja sanoituksia voisi luonnehtia aggressiivisiksi ja tiiviiksi, jopa kiihkeiksi. Levy on yhtyeen arvostetuimpia, ja siitä on muodostunut pieni harvinaisuus.


title: K.O.

text: Albumin tuotti ja äänitti Riku Mattila.


title: K.O.

text: Kaikki kappaleet säveltänyt ja sanoittanut Jarno Mällinen, ellei toisin mainittu.


title: Koskisenkylä

text: Koskisenkylä (, ) on kylä Venäjällä Leningradin alueen Jaaman piirin Viistinän kunnassa. Se sijaitsee Soikkolan niemen läntisessä tyviosassa Suomenlahden Laukaanlahteen laskevan Haapalanjoen alajuoksulla. Kylästä on maantieyhteys Viistinään, Jaamaan sekä Kattilan kautta Pietarin ja Tallinnan väliselle valtatielle. Kylän vieressä sijaitsee Laukaansuun satama. Vuonna 2007 Koskisenkylässä oli yhdeksän vakituista asukasta.


title: Koskisenkylä

text: Seudun kylät mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Koskisenkylä esiintyy ensimmäisen kerran muodossa "Koschola" vuosina 1618–1623 laaditussa ruotsalaisessa verokirjassa. Vuonna 1848 kylässä asui 291 inkerikkoa ja 68 saksalaista. Jälkimmäiset olivat Venäjälle muuttaneita uskonnoltaan luterilaisia siirtolaisia, jotka työskentelivät Haapalanjoen suuhun 1700-luvun lopulla perustetussa lasitehtaassa. Vuonna 1862 kylä jakautui kahteen osaan, joista toinen kuului hoville ja toinen tilanomistajalle. Lisäksi oli tilanomistajan kartano.


title: Koskisenkylä

text: 1800-luvun lopussa Koskisenkylään perustettiin zemstvolaitoksen ylläpitämä koulu. 1900-luvun alussa toinen kylänosista toimi Jaaman kihlakunnan Laukaan volostin sekä poliisipiirin keskuksena. Ilmeisesti näihin aikoihin Soikkolan ortodoksiseen seurakuntaan kuuluneeseen kylään rakennettiin oma tšasouna.


title: Koskisenkylä

text: Vuonna 1926 Koskisenkylän kyläneuvostoalue käsitti 119 taloutta ja 497 asukasta. Siihen kuului kolme kylänosaa, kaksi pienempää asutusta, saha, mylly sekä neljä huuttoria. Väestönlaskennan mukaan alueen asukkaista 381 oli inkerikkoja, 82 venäläisiä, 7 virolaisia, 3 suomalaisia ja 2 lättejä. Vuonna 1936 Koskisenkylä sai kansallisen inkeroisen kyläneuvoston statuksen. Vuonna 1939 se lakkautettiin ja liitettiin Soikkolan kyläneuvostoon.


title: Koskisenkylä

text: Vuonna 1934 Koskisenkylän pohjoispuolelle Ruutsiaan alettiin rakentaa laivastotukikohtaa, joka tunnettiin myös nimillä "Stroitelstvo-200" ja "Komsomolsk-na-Baltike". Koskisenkylän tienoilla toimi vuosina 1937–1941 "Lužlagin" vankileiri. Vangit ja palkattu työvoima rakensivat Laukaanlahden rantoja myöten kulkeneen rautatien, jonka varrelle perustettiin Koskisenkylän asema. Haapalanjoelle rakennettiin sähkövoimala ja kylän eteläpuolelle tiilitehdas. Rakennelmat tuhottiin puna-armeijan vetäytyessä elokuussa 1941. Toisen maailmansodan aikana saksalaiset siirsivät Koskisenkylän asukkaat Viron kautta Suomeen. Sodan jälkeen heidät palautettiin Neuvostoliittoon, mutta vain osa onnistui palaamaan kotikyläänsä.


title: Koskisenkylä

text: Sodan jälkeen Koskisenkylän väkiluku väheni, mutta samalla siitä muodostui suosittu lomanviettopaikka. Vakituisia asukkaita oli 101 vuonna 1966, 78 vuonna 1975, 33 vuonna 1989 ja 27 vuonna 2002. 1990-luvun alussa kylään rakennettiin kymmeniä uusia huviloita. Laukaansuun sataman perustaminen kylän viereen on muuttanut voimakkaasti ympäristöä ja pakottanut monet kesäasukkaat siirtymään muualle. Kylän tulevaisuus riippuu sataman kehityksestä. Toistaiseksi ei tiedetä, nielaiseeko sen sataman laajeneva teollisuusalue, tuleeko siitä sataman henkilökunnan asuinpaikka tai missä määrin se voi säilyä perinteisenä maalaiskylänä.


title: Haapalanjoki

text: Haapalanjoki (, myös Хобаловка, "Hobalovka") on joki Venäjällä Leningradin alueen Jaaman piirissä. Se saa alkunsa Haapalanjärvestä, virtaa pohjoiseen Koskisenkylän ohi ja laskee Suomenlahden Laukaanlahteen Laukaansuun sataman alueella. Haapalanjoen pituus on 10 kilometriä ja valuma-alueen laajuus 330 neliökilometriä. Sen sivujokia ovat Tšornaja (ven. Чёрная) ja Belaja (Белая).


title: Pärspäänjärvi

text: Pärspäänjärvi (, myös Липово, "Lipovo" ja Липовое, "Lipovoje") on järvi Venäjällä Leningradin alueen Jaaman piirin Laukaansuun kunnassa. Se sijaitsee Kurkolanniemen pohjoisosassa. Vedeltään suolapitoinen järvi on yhteydessä Suomenlahteen "Lipovka" (ven. Липовка) -nimisen kanavan kautta. Niemimaan keskiosassa sijaitseva Valkeajärvi laskee Pärspäänjärveen pienen puron kautta. Järven pinta-ala on 5,3 neliökilometriä ja valuma-alueen laajuus 44,6 neliökilometriä.


title: Pärspäänjärvi

text: Järven pohjoispäässä on aikaisemmin inkerinsuomalaisten asuttama Kurkulan kylä. Hävinneitä kyliä ovat länsirannalla sijainnut Vena ja etelärannalla sijainnut Peräkylä (ven. Перкале, "Perkale"). Inkerikkojen asuttama Pärspää on kauempana Suomenlahden rannalla. Alue kuuluu Kurkolanniemen rauhoitusalueeseen. Pärspäänjärven rannoilla on runsaasti ennen toista maailmansotaa rakennetun sotilastukikohdan jäänteitä. Kurkulassa toimii rajavartiosto.


title: Valkeajärvi (Jaaman piiri)

text: Valkeajärvi () on järvi Venäjällä Leningradin alueen Jaaman piirin Laukaansuun kunnassa. Se sijaitsee Kurkolanniemen keskiosassa. Matala ja hiekkapohjainen, vedeltään kirkas Valkeajärvi laskee Pärspäänjärveen pienen puron kautta. Järven pinta-ala on 3,2 neliökilometriä ja valuma-alueen laajuus 9,2 neliökilometriä.


title: Valkeajärvi (Jaaman piiri)

text: Järven länsipäässä on aikoinaan sijainnut inkerikkojen asuttama Hamalan kylä. Nykyään alue kuuluu Kurkolanniemen rauhoitusalueeseen.


title: Reginaldo Ndong

text: Reginaldo Micha Ndong (s. 14. lokakuuta 1986) on päiväntasaajanguinelainen yleisurheilija, joka kilpailee pikajuoksussa. Hän on osallistunut 100 metrin matkalla MM-kisoihin kolmesti vuosina 2003–2007, muttei ole päässyt kertaakaan alkueristä jatkoon. Ndong osallistui olympialaisiin ensimmäistä kertaa Pekingissä 2008, jossa hän putosi ensimmäisellä kierroksella oltuaan eränsä kahdeksas eli viimeinen. Hän on juossut ennätyksensä 10,96 sekuntia Malabossa 2005.


title: Petr Kalus

text: Petr Kalus (s. 29. kesäkuuta 1987 Ostrava, Tšekkoslovakia) on tšekkiläinen jääkiekkoilija, pelipaikaltaan laitahyökkääjä.


title: Tamara Drewe

text: Tamara Drewe on brittiläisen kirjailija Posy Simmondsin viikoittain ilmestyvä sarjakuvastrippi. Sitä julkaistaan "The Guardian" -sanomalehdessä.


title: Tamara Drewe

text: Sarjakuvan tarinasta on tehty samanniminen elokuva, jossa pääosaa näyttelee Gemma Arterton.


title: Tamara Drewe

text: Vuonna 2009 Tamara Drewe voitti ranskalaisen "Prix de la critique" -palkinnon parhaasta sarjakuva-albumista Ranskassa.


title: Latvijas Basketbola līga

text: Latvijas Basketbola līga (LBL) on Latvian korkein koripallosarja.


title: Varmaa hapuilua 1987–2002

text: Varmaa hapuilua 1987–2002 on Radiopuhelimet-yhtyeen kahden CD:n kokoelmalevy vuodelta 2006.


title: Varmaa hapuilua 1987–2002

text: Kaikki kappaleet säveltänyt Mällinen sekä sanoittanut Mäki tai Mällinen, ellei toisin mainittu. Levyn kansilehden mukaan kappalelista on muodostettu eräällä Radiopuhelimien keikkareissulla helmikuussa 2006 yhtyeen jäsenten välisellä avoimella huutoäänestyksellä.


title: Hamiltoninajokoira

text: Hamiltoninajokoira on jäniksen ja ketun metsästykseen tarkoitettu koirarotu. Sitä on kutsuttu aiemmin ruotsinajokoiraksi, vaikka sen esi-isinä on ollut muun muassa eteläsaksalaisia sekä sveitsiläisiä ajokoiria. Sen kehittämisessä on käytetty myös englanninkettukoiraa ja harrieria. Hamiltoninajokoiraa pidetään Ruotsin kansallisrotuna.


title: Hamiltoninajokoira

text:
Rotu on kolmivärinen, rakenteeltaan sopusuhtainen ja luonteeltaan ystävällinen ja rauhallinen. Sillä on selvä sukupuolileima ja sen pää on pitkänomainen. Sillä on myös voimakas luusto sekä leikkaava purenta ja hyvin kehittyneet hampaat ja kirsu, jonka sieraimet ovat avoimet. Sen silmät ovat tummanruskeat, posket litteät ja sen ilme on myös rauhallinen. Kaula ja selkä ovat voimakkaat ja tasaiset, tosin uroksilla kaula on selvästi kaareutunut. Sen lanne ja lavat ovat lihaksikkaat sekä lantio on hieman viisto, pitkä ja leveä. Sekä etu- että takaraajat ovat suorat ja yhdensuuntaiset. Kyynärpäät ovat tiiviisti rungon myötäiset, eivät rintakehän alapuolelle sijoittuneet.
Ranteet ovat joustavat ja välikämmenet hieman viistot.


title: Hamiltoninajokoira

text: Käpälät ovat soikeat ja varpaat hyvin kaareutuneet ja tiiviisti yhdessä. Reidet ovat leveät ja lihaksikkaat ja sekä kintereet että polvet ovat hyvin kulmautuneet. Sen välijalat ovat lyhyet, kuivat ja pystysuorat koiran seistessä. Sillä on myös hyvä askelpituus ja sen liikkeet ovat yhdensuuntaiset ja tehokkaat. Sen peitinkarva on karheaa ja tiiviisti rungonmyötäistä kaikkialla muualla paitsi päässä, korvissa ja raajojen etuosissa, joissa se on lyhyttä ja sileää. Pää, korvat, rungon alaosa, lavat, reidet ja hännän alapuoli ovat ruskeat, jonka sävy voi olla kellanruskeasta lämpimään punaruskeaan. Valkoista väriä esiintyy kaulan alapuolella, niskassa, rinnassa, raajojen alaosassa, käpälissä ja hännänpäässä.


title: Tamara Drewe (elokuva)

text: Tamara Drewe on vuonna 2010 ensi-iltansa saanut romanttinen komedia, jonka on ohjannut Stephen Frears.


title: Tamara Drewe (elokuva)

text: Käsikirjoituksen elokuvaan teki Moira Buffini brittikirjailija Posy Simmondsin samannimisen sarjakuvastripin pohjalta (joka on julkaistu myös sarjakuvaromaanina).


title: Tamara Drewe (elokuva)

text: Elokuvan ensi-esitys oli Cannesin elokuvajuhlilla toukokuussa 2010.


title: Tamara Drewe (elokuva)

text: Iltalehden Tuomas Riskalan mukaan "Frearsin elokuva on parhaimmillaan nokkela ja särmikäs kolmiodraamafarssi. Heikoimmillaan se tuo mieleen Emmerdalen kaltaisen, kuivahkon brittiläisen maaseutusaippuasarjan".


title: Tamara Drewe (elokuva)

text: Nyt-liitteessä neljä kriitikkoa antoi elokuvalle pistekeskiarvon 2,3.


title: Stuart Christie

text: Stuart Christie (s. 10. heinäkuuta 1946) on skotlantilainen anarkisti, joka tunnetaan parhaiten suunnitelmastaan salamurhata Espanjan diktaattori Francisco Franco vuonna 1964. Christie kuitenkin pidätettiin ennen kuin hän ehti toteuttaa suunnitelmiaan ja hänet tuomittiin 20 vuoden vankeusrangaistukseen. Julkisen painostuksen vuoksi hänet kuitenkin vapautettiin jo kolme vuotta myöhemmin. Vapautumisensa jälkeen hän on jatkanut toimimistaan anarkismin parissa ja kirjoittanut omaelämäkerran "Granny Made me an Anarchist".


title: Gustaf Fröding

text: Gustaf Fröding (22. elokuuta 1860 Alster – 8. helmikuuta 1911 Tukholma) oli ruotsalainen runoilija, Ruotsin uusromantiikan merkittävimpiä. Hän kehitti laulullista runoutta.


title: Gustaf Fröding

text: Fröding ilmentää runoissaan vapaamielistä, demokraattista ja humanistista ajattelua. Hän kuvaa eläytyvästi ja myötätuntoisesti heikkoja ja sortuvia ihmisiä. Viittauksia raamatullisiin ja antiikin aikaisiin teemoihin on hänen teksteissään runsaasti. Hän uudisti runomittojen käyttöä ja toi musiikillisuutta runouteen.


title: Gustaf Fröding

text: Frödingin esikoiskokoelma oli "Guitarr och dragharmonika" (1891), jonka ilmestymistä olivat edeltäneet sekalaiset opinnot Uppsalan yliopistossa. Fröding poti psyykkistä sairautta ja oli ajoittain parantolassa, jossa esikoiskokoelmakin syntyi. Esikoisteos herätti lukijoiden keskuudessa suurta ihastusta humoristisilla ihmiskuvillaan.


title: Gustaf Fröding

text: Frödingin taiteellisesti merkittävin runokokoelma on "Stänk och flickar" (1896). Se johti syytteeseen sukupuolimoraalin loukkaamisesta. Pahennusta herättäneet säkeet poistettiin myöhemmistä painoksista, vaikka oikeuden päätös oli vapauttava. Seuraavina vuosina sairaus kävi vaikeammaksi, mutta silti Fröding jatkoi kirjoittamista. Fröding on lukijoiden suosiossa nykypäivinäkin, ja siinä suhteessa hän eroaa aikakautensa muista ruotsalaisista runoilijoista.


title: Gustaf Fröding

text: En ghasel


title: Gustaf Fröding

text:
Jag står och ser på världen genom gallret;
jag kan, jag vill ej slita mig från gallret,
det är så skönt att se, hur livet sjuder
och kastar höga böljor upp mot gallret,
så smärtsamt glatt och lockande det ljuder,
när skratt och sånger komma genom gallret.


title: Gustaf Fröding

text:
Det skiftar ljust av asp och al och björk,
där ovanför står branten furumörk,
den friska doften tränger genom gallret.
Och över viken vilket präktigt sken,
i varje droppe är en ädelsten,
se, hur det skimrar härligt genom gallret!


title: Gustaf Fröding

text:
Det vimlar båtar där och ångare
med hornmusik och muntra sångare
och glada människor i tusental,
som draga ut till fest i berg och dal;
jag vill, jag vill, jag skall, jag måste ut
och dricka liv, om blott för en minut,
jag vill ej långsamt kvävas bakom gallret!


title: Gustaf Fröding

text:
Förgäves skall jag böja, skall jag rista
det gamla obevekligt hårda gallret
— det vill ej tänja sig, det vill ej brista,
ty i mig själv är smitt och nitat gallret,
och först när själv jag krossas, krossas gallret.


title: Gustaf Fröding

text: Gaseeli


title: Gustaf Fröding

text:
Ma mailmaa katson läpi ristiraudan;
en poistua voi luota ristiraudan,
on kumma luoda silmäys elonvuokseen,
min kuohut hyrskyin käy luo ristiraudan;
niin tuskan-riemukkaasti kutsuin luokseen,
soi naurut, soitot läpi ristiraudan.


title: Gustaf Fröding

text:
Käy lehteen hentoon koivut, lepät haan,
luo harjun hongat tummaa varjoaan,
saa tuoksut raikkaat läpi ristiraudan.
Veet lahden siintää, soiluu helottain,
kuin helmien on hohde pisarain,
nään ihmeväikkeen läpi ristiraudan.


title: Gustaf Fröding

text:
Siell’ laivat liukuu pois, ja loittoa
soi laulut, kuuluu torvisoittoa,
tuoll’ ilomielin kansa tuhansin
käy maihin, metsiin kevään juhlihin;
mun pitää, täytyy, tahdon päästä pois,
vaikk’ elämää vain hetken sielu jois,
ma riutumaan en jää taa ristiraudan.


title: Gustaf Fröding

text:
Mut turhaan tempoa ja turhaan kääntää
koen vanhaa salpaa vankan ristiraudan,
sit’ en voi taivuttaa, en poikki vääntää,
– taotuks itseeni nään ristiraudan,
kun itse murrun, murran ristiraudan. Frödingiltä on julkaistu suomeksi seuraavat kokoelmat. Lisäksi yksittäisiä runoja on julkaistu useissa kokoelmissa.


title: Gaseeli

text: Gaseeli (arab. "ghazal") on persialainen runomuoto. Siihen kuuluu kaksisäkeisiä säkeistöjä. Ensimmäisen säeparin loppusointukaava toistuu myöhemmin parillisissa säkeissä. Persian runouden hallitsevaa muotoa on käyttänyt muun muassa Hafiz. Eurooppalaisessa kirjallisuudessa se oli suosittu romantiikan aikana.


title: Gaseeli

text: Suomessa runomuotoa on käyttänyt Otto Manninen. Ruotsissa Gustaf Frödingillä on runo nimeltään "En ghasel".


title: Auringon kultainen kaupunki

text: Auringon kultainen kaupunki on CMX-yhtyeen 18. toukokuuta 2011 julkaistu EP ja neljäs "Iäti"-albumilta julkaistu single. Se sisältää kolme aiemmin julkaisematonta kappaletta sekä kappaleen ”Auringon kultainen kaupunki” "Iäti"-albumilta. Levyn julkaisumuoto on 12" Vinyyli-EP ja CD-EP samassa paketissa. EP:tä on julkaistu rajoitettu ja numeroitu 1000 kappaleen painos.


title: Gabrieli Qoro

text: Gabrieli Qoro (s. 22. marraskuuta 1970 Serua) on fidžiläinen entinen yleisurheilija, joka kilpaili pikajuoksussa ja pituushypyssä. Hän osallistui olympialaisiin kerran, Barcelonassa 1992. Qoro ei päässyt kisoissa 100 metrillä ensimmäistä kierrosta pidemmälle ja karsiutui finaalista myös pituushypyssä, jossa hän sijoittui 41:seksi jättäen taakseen viisi tuloksen saanutta hyppääjää.


title: Gabrieli Qoro

text: Qoro toiminut urheilu-uransa jälkeen HIV:n leviämisen estämiseksi.


title: Nigahiga

text: Nigahiga on amerikanjapanilaisten Ryan Higan ja Sean Fujiyoshin sekä Tim Enosin ja Tarynn Nagon (tunnetaan kollektiivisesti nimellä ”The Yabo Crew”) luoma suosittu YouTube-kanava.


title: Nigahiga

text: Joulukuussa 2018 kanavan videoita oli katsottu kohta neljä miljardia kertaa ja se oli Youtuben 40. tilatuin kanava yli 21 miljoonalla tilaajallaan.


title: Nigahiga

text: Nigahigan tunnetuimpia videoita ovat "How to be" ja "Movies in Minutes" -sarjat sekä lyhytelokuvat "Ninja Melk" ja "Agents of Secret Stuff".


title: The Birthday Party (video)

text: The Birthday Party on Motörheadin julkaisema livevideo vuodelta 1985. Materiaali on kuvattu yhtyeen kymmenvuotispäivillä Hammersmith Odeonissa, Lontoossa.


title: The Birthday Party (video)

text: Juhlissa olivat paikalla kaikki Motörheadissa soittaneet siihenastiset jäsenet, jotka soittivat keikalla yhdessä yhtyeen nimikkokappaleen. Vierailevana esiintyjänä tässä esityksessä oli Phil Lynott. Motörheadin ensimmäinen rumpali Lucas Fox soitti kitaraa, koska yhtye ei saanut mahtumaan lavalle tarpeeksi montaa rumpusettiä. Lucasin kitara ei pitänyt olla kytkettynä vahvistimeen, mutta se oli, kun taas Brian Robertsonin kitara ei ollut. Juhlissa olivat myös Girlschool ja Wendy O. Williams, joka esitti yhtyeen kanssa kappaleen No Class.


title: The Birthday Party (video)

text:
Yhtyeen toiveiden vastaisesti Motörheadin silloinen manageri julkaisi keikan vuonna 1990 myös samannimisenä levynä. Lemmy oli sitä mieltä että levy olisi rahastuskeino, ja vähentäisi videon myyntiä. Keikka ei myöskään ollut hänen mielestään riittävän hyvä julkaistavaksi livealbumina.
Vierailijat


title: MOTOmed

text: MOTOmed on liikuntarajoitteisen henkilön kuntoutukseen suunniteltu harjoitusväline, yleisnimeltään restoraattori. Laiteella voidaan toteuttaa liiketerapiaa esimerkiksi fysioterapian yhteydessä. Mallista riippuen laitteella voi harjoittaa joko ala- tai yläraajoja tai molempia. Laite vahvistaa lihaksia, ylläpitää nivelliikkuuvuutta ja rentouttaa. Laitetta käyttävät esimerkiksi MS-tautia sairastavat, halvauksen saaneet, neurologiset kuntoutujat ja vuodepotilaat.


title: MOTOmed

text: MOTOmed-malleja ovat viva1, viva2, gracile ja letto. Näiden variantteja on yhteensä 12 kappaletta. Kaikkia muita malleja paitsi MOTOmed lettoa käytetään istualtaan tuolista tai pyörätuolista. MOTOmed letto on tarkoitettu vuodepotilaille ja sitä käytetään makuuasennossa.


title: MOTOmed

text: Alaraajaharjoituksessa tehdään polkemisliikettä, kuten kuntopyörällä. Yläraajaharjoituksessa pyöritetään kampia, kuten käsipolkupyörällä. Käyttäjä voi harjoittaa raajojaan joko itse tai moottorin avustamana. Liikkeen vastusta voi säätää, sekä nopeutta muuttaa passiivisessa, moottorin avustamana tapahtuvassa harjoituksessa. Alaraajaharjoitusta voi tehdä eteen- tai taaksepäin. Mikäli laite havaitsee alaraajaharjoituksen aikana spasmin, pyörimisliikkeen suunta vaihtuu päinvastaiseksi.


title: MOTOmed

text: Laite mittaa nopeutta (kierrosta minuutissa), harjoituksen kestoa (itse poljettu, moottorin avustamana), matkaa (itse poljettu, moottorin avustamana) poljentatehoa (W), alaraajojen voimankäytön symmetriaa ja spastisuutta. Harjoituksen loputtua laitteen näytöltä on mahdollista lukea analyysi, joka summaa laitteen mittaamat arvot. Harjoitustiedot eivät ole diagnostisia arvoja. Harjoitustiedot ovat yksityiskohtaisesti seuraavat:MOTOmed-laitteita valmistaa saksalainen Reck Technik GmbH & Co. KG. Yrityksen perusti Anton Reck vuonna 1957. Aluksi yritys keskittyi maatalousteknologioiden kehittämiseen. Vuonna 1981 yritys valmisti ensimmäisen MOTOmed-laitteen. Yrityksestä on kehkeytynyt passiivi-aktiiviliiketerapialaitevalmistajien markkinajohtaja. Yrityksellä on 171 kansainvälistä yhteistyökumppania 68 maassa. Suomen maahantuoja on Kuntoväline oy.


title: Laukaanlahti

text: Laukaanlahti () on Suomenlahden etelärannalla Kurkolanniemen ja Soikkolanniemen välissä sijaitseva noin 20 kilometrin pituinen ja lähes samanlevyinen lahti. Sen syvyys vaihtelee kahdeksasta 38 metriin. Lahden pohjukkaan laskee Laukaanjoki. Muita huomattavampia jokia ovat Laukaanjoen sivuhaara Vipiä (ven. Выбья, "Vybja"), Luutsanjoki (ven. Лужица, "Lužitsa") ja Haapalanjoki.


title: Laukaanlahti

text: Lahden kaakkoisosassa sijaitsee Laukaansuun satama. Huomattavampia rantakyliä ovat Laukaansuu ja Viistinä. Seudun kanta-asukkaita ovat vatjalaiset, inkerikot ja inkerinsuomalaiset.


title: Jukka Vehviläinen

text: Jukka Vehviläinen (s. 1. toukokuuta 1981) on suomalainen lentopalloilija, joka pelasi Hurrikaani-Loimaassa. Nykyään Vehviläinen pelaa Loimaan Jankon joukkueessa 1- sarjaa. Vehviläinen on luokanopettaja ala-asteella.


title: Tippu Tip

text: Tippu Tip (myös Tippu Tib, oikea nimi Mohammed bin Hamed, n. 1838–14. kesäkuuta 1905) oli afrikkalainen orjakauppias. Hän rakensi mahtavan kauppaverkoston Itä-Afrikkaan. Tippu Tip kävi kauppaa myös muilla artikkeleilla ja omisti suuria plantaaseja Sansibarissa, jonka sulttaanin suojeluksessa hän oli.


title: Tippu Tip

text: Tippu Tip syntyi lähellä Sansibaria vuoden 1840 paikkeilla. Hänen isänsä Mohammed ben Juma oli rikas ja vaikutusvaltainen kauppias, jonka poliittiset kytkökset ulottuivat nykyisen Tansanian mannermaalle saakka. Tippu Tip itse alkoi osallistua isänsä kauppatoimintaan jo 12-vuotiaana. 20-vuotiaana hän puolestaan lähti omille kaupparetkilleen, jotka ulottuivat Tanganjikajärven etelärannikolle. Hän matkusti myös mahdollisesti Kongongin alueelle jo ennen 1860-lukua. Kauppamatkat sujuivat yleensä rauhallisesti, mutta Tippu Tip oli valmis ajamaan etujaan myös väkivaltaisesti. Hänen lempinimensä Tippu Tip tuleekin hänen aseidensa pitämästä äänestä, ”tip-tip”.


title: Tippu Tip

text: Saavutettuaan mainetta kauppatoiminnallaan Tippu Tip alkoi saada tukea Tarya Topanilta, joka johti rikkaita intialaisia sijoittajia Sansibarissa. Vuonna 1870 Tippu Tip lähti matkalle Kongoon, jossa hänen vaikutusvaltansa kasvoi kauppiaasta paikalliseksi hallitsijaksi. Kasongosta tuli vuonna 1875 hänen toimintansa keskus. Sieltä käsin hän hallitsi alaisiaan, jotka kuljettivat norsunluuta hänelle ja suoraan Tarya Topanille Sansibariin. Norsunluuta saatiin paitsi kaupalla ja metsästyksellä, myös hyökkäämällä paikallisiin kyliin ja ottamalla norsunluuta pantiksi. Norsunluun kuljettamiseen käytettiin orjia.


title: Tippu Tip

text: Tippu Tipin hallitsema Kasongo alkoi saada valtion piirteitä. Henry Morton Stanleyn saapuessa alueelle lokakuussa 1876 Tippu Tip antoi tämän käyttöön joukkojaan, joiden avulla tämä pääsi matkaamaan alavirtaan Lualabajokea. Tippu Tip hyötyi siitä siten, että hänen vaikutusvaltansa levisi retkikunnan mukana pohjoiseen. Hän asetti paikallisten johtoon päälliköitä, piti yllä teitä, sääteli norsunmetsästystä ja tuki islamin levitystä. Vuonna 1882 käydessään Sansibarissa hän suostui hallitsemaan alueitaan Sansibarin sulttaanin edustajana.


title: Tippu Tip

text: Tippu Tipin johtamat swahilikauppiaat päätyivät lopulta yhteenottoihin eurooppalaisten kilpailijoidensa kanssa. Swahilit voittivat nämä Boyomaputouksella käydyssä taistelussa vuonna 1886, mutta Tippu Tip piti kuitenkin eurooppalaisten voittamista kokonaan mahdottomana. Hän liittoutuikin Stanleyn välityksellä Kongon vapaavaltion kanssa, ja hänestä tuli Boyomaputouksien alueen kuvernööri Leopold II:n alaisuudessa. Leopold II:ta alettiin kuitenkin painostaa hylkäämään orjakauppiasliittolaisensa. Belgialaiset kävivätkin sotaan ”arabi”-kauppiaita vastaan vuosina 1892–1895. Belgialaiset valtasivat Tippu Tipin hallitsemat alueet, ja sodan uhreihin kuului muiden mukana Tippu Tipin poika Sefu. Tippu Tip asui sittemmin Sansibarissa, jossa hän kirjoitti muistelmansa. Hän kuoli malariaan vuonna 1905.


title: Dominican karibit

text: Dominican karibit ovat Dominicalla asuva karibi-intiaaniryhmä. Dominican karibit ovat viimeinen karibiryhmä, jotka polveutuvat suoraan monia Karibian saaria historiallisesti asuttaneista karibeista. Useimmat saaren karibeista asuvat 15 km kokoisella Karibien erityisalueella. Yhteensä Dominican karibeja on noin 3 400 ja heistä noin 70 on oman määritelmänsä mukaan puhdasverisiä.


title: Dominican karibit

text: Karibeja pidettiin pitkään Etelä-Amerikan mannermaalta tulleiden intiaanien jälkeläisinä, jotka Karibian saarille asettuessaan tappoivat paikalliset arawak-intiaanimiehet ja avioituivat näiden naisten kanssa. Teoria perustui sille, että vielä 1900-luvulla karibi-miesten ja -naisten uskottiin puhuneen eri kieliä. Naisten kieltä pidettiin arawakina ja miesten karibina. Nykyisin pidetään kuitenkin todennäköisempänä, että miesten puhuma kieli oli eräänlainen pidgin-kieli, jota käytettiin kun tehtiin kauppaa mannermaalla asuvien karibien kanssa. Nykyisin useimpien tutkijoiden käsitys on, että ranskalaisten lähetyssaarnaajien keksimä karibi-nimitys alueella käytetylle kielelle ja kansoille on virheellinen ja todellisuudessa sekä karibit että näiden kieli on enimmäkseen peräisin arawakeilta.


title: Dominican karibit

text: Ensimmäinen eurooppalainen Dominicalla oli Kristoffer Kolumbus, joka saapui saarelle vuonna 1493. Ranska julisti Dominican kuuluvaksi itselleen vuonna 1635, mutta karibit estivät hyökkäyksillään heitä perustamasta pysyvää siirtokuntaa saarelle.Vuonna 1642 saarelle tuli kuitenkin kapusiineja ja jesuiittoja, jotka muun muassa tallensivat muistiin paikallista kieltä. Lähetyssaarnaajien tallentamista tiedoista tiedetään myös, että 1600-luvulla levitetyt käsitykset karibeista ihmissyöjinä olivat selvästi liioiteltuja. Dominican karibit tekivät samoihin aikoihin lähetyssaarnaajien tulon kanssa hyökkäyksiä myös muille Karibian saarille. Joitakin karibeja joutui myös espanjalaisten orjakauppiaiden vangeiksi. Ranska luovutti Dominican Britannialle vuonna 1763 ja brittien vallan alaisuudessa saarelle perustettiin plantaaseja ja sinne tuotiin useita tuhansia orjia Afrikasta. Dominican karibit vetäytyivät saaren pohjoisosien vaikeakulkuiselle alueelle ja heidät jätettiin rauhaan yli vuosisadan ajaksi.


title: Dominican karibit

text: Siirtomaahallinto kiinnitti karibeihin ensi kerran huomiota vuonna 1893, kun brittiläinen komissio vieraili karibien luona. Karibit olivat tuolloin ahtautuneet 223 eekkerin alueelle ilman yhteyttä mereen tai koulu- ja kirkkojärjestelmään, tai riittäviä elinkeinoja. Vuonna 1903 siirtomaahallinto päätti perustaa 3 700 eekkerin erityisalueen karibeille ja aluetta johtamaan perustettiin virallisesti tunnustettu päällikön virka. 1930-luvulla karibien ja siirtomaahallinnon välillä sattui yhteenottoja salakuljetukseen liittyen. Kaksi karibia ammuttiin ja yksi päällikkö vangittiin. Vuonna 1952 perustettiin karibien neuvosto osana yleistä hallinnon uudistusta saarella. Dominican itsenäistyttyä karibien reservaatista säädettiin laki vuonna 1978. Samalla vuosikymmenellä alueelle saatiin ensimmäinen autotie. 1980-luvulla alueelle saatiin puhelin- ja sähköverkko.


title: Dominican karibit

text: Dominican karibien yksi suuri ongelma ovat maanviljelijät, jotka ottavat käyttöönsä alueita niillä osin karibien erityisaluetta, joissa alueen rajaa ei ole määritelty tarkasti. Ongelmana on myös esimerkiksi lainojen saanti. Koska karibien alueet ovat yhteisön omistuksessa, yksilöillä ei ole takeita lainojen ottamiseksi. Karibien erityisalue on yksi Dominican köyhimmistä alueista ja myös työttömyys on suurempaa kuin muualla. Karibit ovat kuitenkin kehittäneet turismia ja käsitöiden myyntiä. Noin 65 % karibeista on 18–35-vuotiaita. Noin 25 % karibeista elää sekasuhteissa muiden kuin karibien kanssa. Monet heistä elävät karibialueen ulkopuolella. Vuonna 1979 voimaan tulleen lain mukaan karibien erityisalueella eivät saaneet asua karibinaiset, jotka avioituivat muiden kuin karibien kanssa. Miehet saivat kuitenkin edelleen avioitua yhteisön ulkopuolelle. Lakia on sittemmin muutettu, mutta se toimii käytännössä edelleen samoin. Vuonna 2008 karibien päällikkö ehdotti lakia, jolla karibeja edellytettäisiin avioitumaan vain muiden karibien kanssa ja jolla estettäisiin muiden kuin karibien asuminen karibialueella. Lakiehdotus ei kuitenkaan saanut kannatusta.


title: Dominican karibit

text: Useimmat karibit mieltävät itsensä katolilaisiksi, vaikkakin kiinnostus katolilaiseen teologiaan on vähäistä. Myös protestanttien osuus on kasvanut lähinnä Yhdysvalloista tulevan fundamentalistisen protestantismin vaikutuksesta. Myös karibien vanhasta uskonnosta on jäljellä piirteitä, kuten usko erilaisiin yliluonnollisiin voimiin. Karibit ovat uskoneet myös noitiin, mutta tämä uskomus on vähenemään päin. Taikojen teko oli vielä 1950-luvulla yleistä esimerkiksi puutarhojen suojelemiseksi varkailta, mutta tapa on sittemmin kadonnut. Lapsille kerrotaan usein tarinoita esi-isien maagisista kyvyistä.


title: Dominican karibit

text: Karibeilla suvulla ei ole suhteessa muuhun sosiaaliverkkoon suurta merkitystä. Lapsille annetaan useimmiten isän sukunimi, mutta lapsen suhde äitiinsä on yleensä parempi kuin isäänsä. Isovanhempien ja lastenlasten suhde on yleensä vahva. Karibien sukulaisuutta koskeva sanasto ei juuri poikkea englantia käyttävästä muusta yhteiskunnasta. Termiä äiti voidaan käyttää kenestä tahansa, jolla on pääasiallinen vastuu lapsesta, vaikka tämä ei olisi lapselle mitään sukua tai jos huolehtijana on lapsen täti tai isovanhempi.


title: Pulu (täsmennyssivu)

text: Pulu voi tarkoittaa ainakin seuraavia:


title: Elämäni seinäruusuna (elokuva)

text: Elämäni seinäruusuna ("The Perks of Being a Wallflower") on vuonna 2012 ensi-iltansa saanut yhdysvaltalainen romanttinen draamaelokuva, jonka on käsikirjoittanut ja ohjannut Stephen Chbosky. Elokuva perustuu hänen samannimiseen romaaniinsa vuodelta 1999. Sen pääosissa esiintyvät Logan Lerman, Emma Watson ja Ezra Miller. Sivuhahmoja esittävät muun muassa Mae Whitman, Kate Walsh, Dylan McDermott, Melanie Lynskey, Nina Dobrev, Johnny Simmons, Joan Cusack ja Paul Rudd. Elokuvan tuotti Mr. Mudd -tuotantoyhtiön John Malkovich yhdessä Lianne Halfonin ja Russell Smithin kanssa.


title: Elämäni seinäruusuna (elokuva)

text: "Elämäni seinäruusuna" sai ensi-iltansa Toronton elokuvajuhlilla 8. syyskuuta 2012. Yhdysvalloissa se saapui elokuvateattereihin 21. syyskuuta 2012. Suomessa elokuvaa ei esitetty teattereissa vaan se julkaistiin suoraan DVD:llä helmikuussa 2013.


title: Park Eun-chul

text: Park Eun-chul (hangul 박은철, hanja 朴殷哲, "Bak Eun-cheol", s. 18. tammikuuta 1981) on eteläkorealainen kreikkalais-roomalaisen tyylin painija ja olympiamitalisti. Pääasiassa 55 kilogramman painoluokassa kilpaileva Park saavutti olympiapronssia Pekingistä 2008. Maailmanmestaruuskilpailuista hän on saavuttanut kaksi hopeamitalia ja yhden pronssimitalin. Maailmancupissa Park sijoittui sarjassaan kolmanneksi vuonna 2008, opiskelijoiden MM-kilpailuissa hopealle vuonna 2002, ja vuonna 2007 hän voitti kultaa sotilaiden maailmankisoissa. Nuorten sarjoissa Parkin parhaat saavutukset olivat junioreiden MM-kilpailujen neljäs sija vuonna 1999 ja junioreiden Aasian-mestaruuskilpailujen hopeamitali vuonna 1998.


title: Park Eun-chul

text: Park edustaa seuratasolla "Sengmu Wrestling Club"ia. Häntä valmentaa kokenut entinen arvokisapainija Park Myung-suk. Painimisen ohella Park työskentelee sotilaana.


title: Park Eun-chul

text: Ensimmäinen Parkin kansainvälinen arvokisaturnaus oli Almatyssa järjestetty junioreiden Aasian-mestaruusturnaus vuonna 1998, mistä hän saavutti sarjan 49 kg hopeamitalin. Samana vuonna hän osallistui samassa sarjassa ikäluokkansa MM-kilpailuihin, joissa hän sijoittui kuudenneksi. Seuraavan vuoden junioreiden MM-kilpailuissa Park kilpaili kahdessa painoluokassa: 50 kg:n painoluokassa hän sijoittui neljänneksi ja 58 kg:n painoluokassa yhdeksänneksi. Vuonna 2000 Park sijoittui junioreiden MM-kilpailuissa seitsemänneksi.


title: Park Eun-chul

text: Vuosituhannen vaihteessa Park siirtyi painimaan aikuisten tasolle. Vuonna 2000 hän sijoittui sarjassa 54 kg kuudenneksi Tokiossa järjestetyissä opiskelijoiden MM-kilpailuissa. Seuraavana vuonna Osakassa käydyissä Itä-Aasian kisoissa Park jäi mitalien ulkopuolelle, neljänneksi. Vuonna 2002 55 kg:n painoluokkaan noussut Park sijoittui ensimmäisen kerran aikuisten tasolla kolmen parhaan joukkoon: hän paini Edmontonissa käydyissä opiskelijoiden MM-kilpailuissa finaaliin, jossa edellisvuoden maailmanmestari, iranilainen Hassan Rangraz vei voiton. Tämän jälkeen Park ei osallistunut kansainvälisiin turnauksiin yli kolmeen vuoteen.


title: Park Eun-chul

text: Syyskuussa 2005 Park teki paluun suuriin kilpailuihin osallistumalla ensimmäistä kertaa MM-kisoihin, jotka tuolloin järjestettiin Budapestissa. Vireessä ollut Park voitti kolmella ensimmäisellä kierroksella valkovenäläisen vastustajansa jaksoin 2–0, tanskalaisen kilpailijan jaksoin 2–1 ja naapurivaltio Korean demokraattisen kansantasavallan edustajan jaksoin 2–0. Välierässä Parkia vastaan asettui edellisen vuoden olympiavoittaja, unkarilainen István Majoros, joka Parkin onnistui voittaa tasaisen ottelun jälkeen jaksoin 2–1. Loppuottelussa Parkin vastustajaksi asettui ensimmäisissä aikuisten arvokisoissaan paininut iranilainen, Hamid Soryan Reihanpour. Soryan voitti ottelun jaksoin 2–0, ja iranilaisen tavoin myös Park saavutti ensimmäisen MM-mitalinsa, hopean.


title: Park Eun-chul

text: Seuraavan vuoden MM-kilpailuissa Guangzhoussa Park voitti ensimmäisellä kierroksella edellisvuoden Euroopan mestarin, venäläisen Viktor Korablevin 2–0 ja toisella kierroksella hallinneen Euroopan mestarin, armenialaisen Roman Amoyanin tiukan kamppailun jälkeen 2–1. Kolmannella kierroksella Park sai luovutusvoiton loukkaantuneesta pohjoiskorealaisesta vastustajastaan. Välierässä Park hävisi tuoreelle EM-pronssimitalistille Rövşən Bayramoville 0–2. Neljän parhaan joukkoon selviytyminen tarkoitti kuitenkin pääsyä suoraan pronssiotteluun, johon Parkin vastustajaksi keräilyeristä paini unkarilainen Tibor Oláh. Park voitti ottelun jaksoin 1–2 (pisteet 1–3), ja saavutti painijanuransa toisen MM-mitalin. Joulukuussa Aasian kisoissa Dohassa Park hävisi ensimmäisen ottelunsa japanilaisvastustajalleen, ja kun tämä hävisi seuraavan ottelunsa, jäi Park 13 kilpailijan joukossa yhdeksänneksi.


title: Park Eun-chul

text: Vuonna 2007 Park osallistui Bakussa järjestettyihin MM-kilpailuihin. Ensimmäisessä ottelussaan Park kävi tasaisen kamppailun venäläistä Nazir Mankijevia vastaan ja voitti tämän jaksoin 1–2. Seuraavalla kierroksella Park selätti tunisialaisvastustajansa, ja kolmas vastustaja, Rövşən Bayramov, ei saanut pistettäkään Parkia vastaan. Kun Park vielä voitti välierässä uzbekistanilaisvastustajansa, selviytyi hän toista kertaa urallaan MM-kilpailujen loppuotteluun. Loppuottelussa Park otteli jälleen Iranin Soryania vastaan, ja hävisi. Saavutettu hopea oli Parkille jo kolmas peräkkäinen MM-mitali. Vuonna 2007 Park kilpaili vielä sotilaiden maailmankisoissa, joissa hän voitti kultaa ennen toiseksi jäänyttä Ukrainan Vjugar Ragimovia.


title: Park Eun-chul

text: Vuoden 2008 helmikuussa Park sijoittui kolmanneksi maailmancupin 60-kiloisten painoluokassa. Elokuussa hän osallistui Pekingin kesäolympialaisiin 55 kilogramman painoluokassa. Park aloitti toiselta kierrokselta, ja ensimmäinen vastustaja, tanskalainen, hävisi jaksoin 0–2 (pisteet 1–8). Myös toisen kierroksen yhdysvaltalaiskilpailija hävisi jaksoin 0–2 (3–9). Välierässä Park kohtasi Venäjän Mankijevin, ja kamppailusta tuli edellisvuoden ottelun tapaan tasainen. Ensimmäisen, 1–1-tasapisteisiin päättyneen erän voitti Park, mutta toisen erän voitti Mankijev selvästi 0–6. Kolmannen erän Mankijev väänsi nimiinsä pistein 1–2 ja eteni loppukilpailuun, ja aina olympiavoittoon asti. Pääkaaviossa neljän parhaan painijan joukkoon selviytynyt Park pääsi kuitenkin painimaan vielä suoraan pronssimitalista. Pronssiottelussa Parkia vastaan asettui jälleen Iranin Soryan, jolle tämä oli hävinnyt kahdesti MM-finaaleissa. Tällä kertaa Park kuitenkin voitti tasaisen ottelun molemmat erät, ja saavutti pronssisen olympiamitalin. Pekingin kesäolympialaiset on Parkin viimeisin painin arvokilpailu.


title: Park Eun-chul

text: "Kreikkalais-roomalainen paini. Sarja 55 kg, ellei toisin mainittu."


1916 Live...Everything Louder than Everything Else on Motörheadin livevideo vuodelta 1991. Video on kuvattu yhtyeen keikalta Münchenistä, Saksasta. Se sisältää esiintymisen lisäksi haastatteluja ja muuta videomateriaalia yhtyeestä. Suurin osa materiaalista on mustavalkoista, mutta osassa on värikuvaa tai ainakin värillisiä kohtia.


title: Ukrainan koripallon superliiga

text: Ukrainan koripallon superliiga on Ukrainan korkein koripallosarja.


title: Profilointi kuvankäsittelyssä

text: Profilointi kuvankäsittelyssä tarkoittaa sitä, että kalibroidulla näytöllä esitetään testivärejä, joita mittalaite sitten mittaa ja näin selvittää, onko värien esittämisessä virheitä ja mitkä ovat rajat valoisuuksien ja värien toteuttamisessa. Samaan tiedostoon tallennetaan myös kalibroinnin yhteydessä valitut arvot gammakorjauksen ohella.


title: Profilointi kuvankäsittelyssä

text: Tuotetun näyttöprofiilin avulla haluttu voidaan muuttaa näytön RGB-väriksi, jolloin se voidaan esittää ruudulla sellaisena kuin pitäisikin olla.


title: Profilointi kuvankäsittelyssä

text: Profiloinnin avulla voidaan kompensoida näytön puutteellisia ominaisuuksia - esimerkiksi nestekidenäyttö ei osaa näyttää mustan tumminta sävyä. Profiloinnin kautta kyseistä näyttöä käyttävä henkilö saa selville, miksei näyttö toista väriä. Käyttäjälle voidaan kertoa, että kuvassa on mustempaakin mutta se ei näy, ja käyttäjä voi säätää muita mustan sävyjä jyrkän sävyportaikon välttämiseksi.


title: Azovmaš Mariupol

text: Azovmaš Mariupol () on ukrainalainen koripalloseura Mariupolista.


title: Azovmaš Mariupol

text: Seuran toiminta alkoi vuonna 1990 ja se rekisteröitiin elokuussa 1991. Kaudella 1998–1999 seura pelasi ensimmäistä kertaa Superliigassa. Vuonna 2002 Azovmaš voitti ensimmäistä kertaa Ukrainan cupin. Kaudella 2002–2003 Azovmaš voitti ensimmäisen Ukrainan mestaruutensa. Kaudella 2006–2007 seura eteni FIBA EuroCupissa loppuotteluun asti, jonka se hävisi Akasvayu Gironalle. Vuosina 2006–2010 Azovmaš voitti maansa mestaruuden viisi kertaa perättäin.


title: Bastian Kaltenböck

text: Bastian Kaltenböck (s. 23. heinäkuuta 1983 Hallein, Itävalta) on itävaltalainen entinen mäkihyppääjä ja yhdistetyn urheilija.


title: Bastian Kaltenböck

text: Kaltenböck kilpaili ensimmäisen kerran mäkihypyn Continental Cupissa tammikuussa 2002 sijoittumalla 30:nneksi. Ensimmäisen voittonsa hän saavutti saman vuoden joulukuussa Sveitsin St. Moritzissa. Hän on uransa aikana voittanut yksitoista Continental Cupin kisaa ja sijoittunut parhaimmillaan kokonaistilastoissa toiseksi kaudella 2007–2008. Kaltenböck hyppäsi ensimmäisen maailmancupin osakilpailunsa Innsbruckissa tammikuussa 2003. Hänen paras sijoituksensa maailmancupin osakilpailussa on 19.


title: Bastian Kaltenböck

text: Vuoden 2007 Universiadeissa Italiassa Kaltenböck saavutti joukkuemäen kultaa yhdessä Manuel Fettnerin ja Florian Lieglin kanssa. Vuonna 2009 Kiinassa järjestetyissä Universiadeissa hän voitti joukkuemäen hopeaa ja sai henkilökohtaisessa normaalimäen kilpailussa pronssia.


title: Bastian Kaltenböck

text: Syksyllä 2009 Kaltenböck sai kantapäähänsä tulehduksen. Tulehduksesta johtuvan kivun vuoksi harjoittelu oli mahdotonta, ja Kaltenböck oli harjoittelutauolla joulukuuhun 2009 asti. Helmikuussa 2010 Kaltenböck oli koehyppääjänä Vancouverin olympialaisissa ja lopetti mäkihyppyuransa olympialaisten jälkeen.


title: Hymne à l’amour

text: Hymne à l’amour, (suom. 'Hymni rakkaudelle') on ranskalainen laulu vuodelta 1949. Sen sävelsi Marguerite Monnot ja sanoitti Edith Piaf. Piaf lauloi tämän laulun ensimmäisen kerran New Yorkissa 14. syyskuuta 1949. Englanniksi kappale tunnetaan nimellä "If You Love Me (Really Love Me)", jonka on levyttänyt muun muassa Vera Lynn, Kay Starr ja Shirley Bassey.


title: Hymne à l’amour

text: Suomeksi kappaleen on levyttänyt ainakin Irmeli Mäkelä, Vera Telenius, Ragni Malmsten ja Lea Luukinen. Harmonikalla sen ovat levyttäneet Erkki Friman, Unto Jutila ja Esko Könönen.


title: Luettelo raviurheilutermeistä

text: Tämä on luettelo raviurheiluun liittyvistä erikoistermeistä.


title: Abdullah Ali

text: Abdullah Ali, ent. "Alejeff", (9. joulukuuta 1925 Helsinki – 23. maaliskuuta 2011 Helsinki) oli suomentataari liikemies ja kuului tataariyhteisön Islam-seurakunnan johtoon.


title: Abdullah Ali

text: Abdullah Ali valmistui 1947 diplomimerkonomiksi ja opiskeli sen jälkeen kaupallisia aineita Lontoossa. 1949 hän perusti Turkis Oy N. Alin ja oli sen toimitusjohtaja vuoteen 2001. Mattojen maahantuontia varten hän perusti Oy Mattokomppania Ab:n.


title: Abdullah Ali

text: Ali toimi Islam-seurakunnan puheenjohtajana 1982–1988 ja oli sen kunniapuheenjohtaja vuodesta 1995. Seurakunnan hallituksessa hän oli 1950-luvulta alkaen ja vastasi isännöitsijänä sen omaisuudesta. Hän vastasi rakennuttajan tehtävissä seurakunnan Islam-talon rakentamisesta vuonna 1960. Hän oli tataarien jalkapalloseuran Yolduzin puheenjohtaja. Ali teki Mekkaan kaksi pyhiinvaellusmatkaa, 1968 ja 1975.


title: Abdullah Ali

text: Alille myönnettiin tammenlehvätunnus jatkosodan muistomitali ja rannikkojoukkojen muistoristi sekä Suomen Leijonan I luokan ritarimerkki 1977.


title: Copa América 1987

text: Copa América 1987 oli järjestyksessään 33. Copa América, Etelä-Amerikan jalkapallon mestaruusturnaus. Turnaus pelattiin Argentiinassa 27. kesäkuuta – 12. heinäkuuta 1987. Turnauksen voitti Uruguay, toiseksi sijoittui Chile ja kolmanneksi Kolumbia.


title: Copa América 1987

text: Uruguay eteni suoraan pudotuspeleihin hallitsevana mestarina.


title: Merja Pöyhönen

text: Merja Pöyhönen (s. 1980 Helsinki) on suomalainen nukketeatteriohjaaja ja näyttelijä.


title: Merja Pöyhönen

text: Pöyhönen valmistui Turun taideakatemian nukketeatterilinjalta vuonna 2005. Oltuaan kaksi vuotta näyttelijäkiinnityksellä tamperelaisessa teatteri Mukamaksessa Pöyhönen opiskeli vuoden fyysistä teatteria Pariisissa maineikkaassa École Internationale de Théâtre Jacques Lecoqissa ja siirtyi sitten freelancer-nukketeatteritaiteilijaksi Turkuun. Työstään Pöyhönen on palkittu kaksi kertaa Valtakunnallisen nukketeatterikilpailun pääpalkinnoilla (Kullervo 2005, Kiiltokuva ja Yhteenveto planeettojen välisistä etäisyyksistä 2010) ja vuonna 2011 hänet palkittiin Kritiikin Kannuksilla erityismainintana Turussa helmikuussa 2011 ensi-iltansa saanut aikuisten nukketeatteriesitys "John-Eleanor".


title: Alexandre Burrows

text: Alexandre Ménard-Burrows (s. 11. huhtikuuta 1981 Pincourt, Quebec, Kanada) on entinen kanadalainen jääkiekkoilija, pelipaikaltaan laitahyökkääjä. Hän edustaa NHL-seura Ottawa Senatorsia.


title: Alexandre Burrows

text: Burrows aloitti uransa QMJHL-junioriliigassa Shawinigan Cataractesissa, jossa hän pelasi kaksi kautta ja teki jälkimmäisellä 64 ottelussa tehot 35+35=70. Vaaramattomana pelaajana Burrows siirtyi ECHL-seura Greenville Grrrowliin kaudella 2002–2003. Hän siirtyi kesken kauden Baton Rouge Kingfishiin. Kaudella 2003–2004 hän pelasi Columbia Infernossa ja myös kaksi ottelua AHL:ssä Manitoba Moosessa. Myös seuraava kausi meni samojen seurojen välillä.


title: Alexandre Burrows

text: Marraskuussa 2005 Burrows sai kahden vuoden sopimuksen Vancouver Canucksin farmiseura Manitoba Moosen kanssa. Hän osallistui Canucksin harjoitusleirille, mutta ei saanut paikkaa joukkueessa ja aloitti kauden AHL:ssä. Burrows kutsuttiin tammikuussa 2006 NHL:ään ja hän teki ensimmäisen maalinsa Toronto Maple Leafsia vastaan. Hän teki kaudella 12 tehopistettä 43 ottelussa tulokaskaudellaan. Burrows pelasi koko kauden 2006–2007 Canucksissa ja tappoi alivoimaa. Hän ei kuitenkaan pärjännyt tehopisteiden muodossa ja teki 81 ottelussa vain yhdeksän tehopistettä. Kaudella 2007–2008 Burrows muodosti toimivan kaksikon Ryan Keslerin kanssa kolmosketjussa, joka pelasi vastustajien ykkösketjua vastaan. Hän teki kaudella 31 pistettä.


title: Alexandre Burrows

text: Kauden 2008–2009 Burrows aloitti jälleen Keslerin vierellä, mutta Canucksin päävalmentaja Alain Vigneault erotti parivaljakon ja siirti Burrowsin ykkösketjuun Danielin ja Henrik Sedinin viereen. Pian tämän jälkeen Burrows teki seuran kanssa nelivuotisen ja 8 miljoonan dollarin jatkosopimuksen helmikuussa 2009. Hän teki kaudella 28 maalia ja 51 tehopistettä. Pudotuspelien ensimmäisellä kierroksella hän teki jatkoajalla ratkaisuosuman St. Louis Bluesia vastaan sarjan ratkaiseessa ottelussa.


title: Tappa

text: Tappa (ټپه) eli landey on erityisesti Afganistanin pataanien paštunkielistä runoutta, joka muodostuu säeparista. Ensimmäisessä säkeessä on yhdeksän tavua, toisessa kolmetoista. Monet runot ovat peräisin tuhansien vuosien takaa ja ilmentävät siten pataanien historiaa.


title: Copa América 1989

text: Copa América 1989 oli järjestyksessään 34. Copa América, Etelä-Amerikan jalkapallon mestaruusturnaus. Turnaus pelattiin Brasiliassa 1. – 16. kesäkuuta 1989. Turnauksen voitti Brasilia, toiseksi sijoittui Uruguay ja kolmanneksi Argentiina.


title: Estadio Diego Armando Maradona

text: Estadio Diego Armando Maradona (entinen nimi Estadio Argentinos Juniors) on jalkapallostadion Buenos Airesin kaupungissa Argentiinassa. Vuonna 1940 avattu stadion on Argentinos Juniorsin kotikenttä ja se on nimetty jalkapalloilija Diego Maradonan mukaan, joka pelasi seurassa 1976–1981.


title: This Is Happening

text: This Is Happening on LCD Soundsystemin kolmas studioalbumi. Kappaleista ”Drunk Girls” ja ”I Can Change” julkaistiin singlet. Albumi nousi Suomen virallisen listan sijalle 41.


title: This Is Happening

text: Rolling Stone -musiikkilehti valitsi albumin vuoden 2010 parhaiden albumien listalla sijalle 10.


title: PlayStation Network -katkos

text: Playstation Network -katkos 2011 oli pitkäaikainen katkos Sonyn PlayStation Networkissa ja Qriocity-palvelussa ympäri maailman, joka aiheutui ulkoisesta tunkeutumisesta järjestelmään. Ongelmat alkoivat järjestelmässä 17. huhtikuuta 2011 ja 20. huhtikuuta 2011 PlayStation Network sulkeutui. 14. toukokuuta 2011 julkaistujen päivitysten jälkeen PlayStation Network -käyttäjiltä vaadittiin salasanan vaihtamista, ja pian palvelu oli jälleen toiminnassa. Tapahtunut tietovuoto saattoi olla suurin koskaan internetin historiassa.


title: PlayStation Network -katkos

text: Korvaukseksi pitkäaikaisesta katkoksesta Sony tarjosi PlayStation Network -käyttäjille ilmaisen ”Welcome Back” -paketin, johon kuului määräaikainen PlayStation Plus -jäsenyys ja kaksi ladattavaa peliä viiden pelin valikoimasta.


title: Chisato Okai

text: Chisato Okai (, s. 21. kesäkuuta 1994, Saitaman prefektuuri) on japanilainen poplaulaja ja idoli. Hänet valittiin kahdeksanvuotiaana vuonna 2002 Hello! Projectiin kuuluvaan Hello! Project Kids -yhtyeeseen ja myöhemmin vuonna 2005 perustettuun Cute-yhtyeeseen.


title: Kalle Ylitalo

text: Kalle Ylitalo on suomalainen MM-tason penkkipunnertaja ja näyttelijä. Vuonna 2010 Ylitalo punnersi 320 kilogrammaa, tullen pronssisijalle WPC-liiton maailmanmestaruuskisoissa. Hän on myös esiintynyt elokuvassa Vares – Pahan suudelma ja näytellyt teatteriesityksissä, sekä musiikkivideoissa.


title: Ammunnan maailmanmestaruuskilpailut 1912

text: Vuoden 1912 ammunnan maailmanmestaruuskilpailut järjestettiin Bayonne Biarritzissa. Kilpailut olivat kuudennettoista maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kiväärillä ammuttiin jostakin syystä 271 metrin matkalta, joten tulokset eivät ole ennätyskelpoisia.


title: Elysian Fields

text: Elysian Fields on yhdysvaltalainen vaihtoehtorock-yhtye Brooklynista, New Yorkista. Jennifer Charles ja Oren Bloedow perustivat yhtyeen vuonna 1995. Heidän musiikkiaan on kuvailtu välillä termillä "rock noir".


title: The Best of Motörhead

text: The Best of Motörhead on Motörheadin julkaisema DVD vuodelta 2002. Se on kokoelma yhtyeen videoista neljän vuoden ajalta. Suurin osa videoista on kuvattu yhtyeen soittaessa playbackina lavalla.


title: Haminan kaupunginvaltuusto

text: Haminan kaupunginvaltuusto on Haminan kaupungin ylintä hallintoa toteuttava elin. Haminan valtuustossa on 43 valtuutettua.


title: Haminan kaupunginvaltuusto

text: Vehkalahden kunnan liittyessä Haminaan vuonna 2003 Haminassa oli vuosina 2003–2004 yhdistetty 70-jäseninen valtuusto. Vuoden 2004 kunnallisvaaleissa valittiin yhdistymissopimuksessa mainittu, kuntalain määrityksistä poikkeava 47-jäseninen valtuusto. Vuoden 2008 kunnallisvaaleissa valittiin kuntalain mukainen 43-jäseninen valtuusto.


title: Tyttö joka kävi intin

text: Tyttö joka kävi intin (alkuperäiseltä nimeltä "Private Benjamin") on yhdysvaltalainen vuonna 1980 valmistunut elokuva, jonka ohjasi Howard Zieff. Elokuvan pääosassa on Goldie Hawn. Elokuva oli yksi vuoden 1980 taloudellisesti menestyneimmistä elokuvista. Se sai kolme Oscar-ehdokkuutta, mukaan lukien Paras naispääosa.


title: Tyttö joka kävi intin

text: Elokuva kertoo Judy Benjaminista (Goldie Hawn), joka liittyy armeijaan aviomiehensä kuoltua yllättäen heidän hääyönsä aikana. Tajutessaan ettei armeija olekaan niin hohdokasta, kuin ovela kersantti Jim Ballard (Harry Dean Stanton) on väittänyt, Benjamin haluaa lopettaa. Kaikesta huolimatta hän lopulta jatkaa palvelustaan. Lopulta hänet ylennetään.


title: Tyttö joka kävi intin

text: Palveluksensa edetessä Benjamin tapaa ranskalaisen lääkärin Henri Tremontin (Armand Assante) ja päättää jättää armeijan hänen takiaan. Häiden lähestyessä Benjamin huomaa Tremontin halun hallita hänen elämäänsä. Lisäksi paljastuu, että Tremont on vielä rakastunut entiseen tyttöystäväänsä ja hänellä on suhde pariskunnan siivojan kanssa. Tuolloin Benjamin tajuaa, ettei hän tarvitse miestä pärjätäkseen ja karkaa omista häistään.


title: Jussi Arhinmäki

text: Jussi "Käkkis" Arhinmäki on suomalainen dokumenttielokuvien tekijä. Hän on tehnyt kuvaajana yhteistyötä John Hakalaxin kanssa.


title: Jussi Arhinmäki

text: Arhinmäen vuonna 2011 valmistunut puolituntinen dokumentti "Pohjolan painajainen" seuraa ammattilaisnyrkkeilijä Robert Heleniuksen elämää vuoden ajan. Arhinmäen Somalian merirosvoista kuvaamaa materiaalia on esitetty yhdysvaltalaisella ABC-tv-kanavalla.


title: Jussi Arhinmäki

text: Arhinmäen veli on vasemmistoliiton poliitikko Paavo Arhinmäki.


Sosiaali- ja terveydenhuollon tuotevalvontakeskus (lyhenne STTV) oli aikaisemmin sosiaali- ja terveysministeriön hallinnonalalla toimiva viranomainen. 1. tammikuuta 2009 STTV ja Terveydenhuollon oikeusturvakeskus (lyhenne TEO) yhdistyivät muodostaen uuden Sosiaali- ja terveysalan lupa- ja valvontaviraston (lyhenne Valvira).


title: RN Conte di Cavour (1911)

text: RN Conte di Cavour () oli Regia Marinan eli Italian kuningaskunnan laivaston kummassakin maailmansodassa palvellut Conte di Cavour -luokan taistelulaiva.


title: RN Conte di Cavour (1911)

text: "Conte di Cavour" ei palvelukseen astuttuaan 1915 juurikaan osallistunut ensimmäisen maailmansodan sotatoimiin, koska Itävalta-Unkarin laivaston ei juurikaan pyrkinyt merelle ja Adrianmeri soveltui paremmin keveille yksiköille ja sukellusveneille. Alus teki ainoastaan kolme purjehdusta, joiden aikana se oli merellä yhteensä vain 40 tuntia ja tähänkin sisältyy matkat telakalta satamaan ja Korfulle.


title: RN Conte di Cavour (1911)

text: Alus oli marraskuusta 1918 heinäkuuhun 1919 Tarantossa lukuun ottamatta kahta viettämäänsä jaksoa Korfulla ranskalaisten hallussa olevalla ankkuripaikalla 5. marraskuuta 1918 - 26. tammikuuta 1919 ja 6.-21. toukokuuta 1919. Aselevon astuttua voimaan alus siirrettiin lähinnä koulutukseen sekä lipun esittely purjehduksiin. Se teki 23. heinäkuuta - 11. joulukuuta 1919 laivastovierailun Yhdysvaltoihin, jonka aikana se kävi Halifaxissa, jolloin siitä tuli ainoa Atlantin yli purjehtinut italialainen taistelulaiva. Pääosan vuodesta 1921 se oli palveluskyvytön miehistöpulan seurauksena ja se siirrettiinkin 11. marraskuuta La Spezian telakalle huollettavaksi.


title: RN Conte di Cavour (1911)

text: Palvelukseen palattuaan 27. maaliskuuta 1922 se aloitti Regia Marinan Välimeren laivaston lippulaivana sekä 1. viirikön johtoaluksena. Kenraali Tellinin ja hänen esikuntansa murha aiheutti 1923 selkkauksen Kreikan kanssa, jolloin alus asetettiin heinäkuussa Tarantossa valmiustilaan mahdollisen kriisin pahenemisen varalle. Italian uhkavaatimuksen tultua hylätyksi alus suojasi Korfun miehitystä, jolloin se tulitti 31. elokuuta saarta apuaseillaan.ref name="Whitley_159"/>


title: RN Conte di Cavour (1911)

text: Kansainvälisen painostuksen laukaistua kriisin alus siirtyi Faleronin lahdelle, jossa pidettiin surmatun kenraali Tellinin hautajaiset 19. syyskuuta. Hautajaisten päätyttyä alus purjehti Korfulle suojaten joukkojen evakuointia alueelta 24.-26. syyskuuta ennen paluutaan Tarantoon kuun lopulla. Alus saattoi kesäkuussa 1924 "Dante Alighieriä", joka kuljetti Italian kuningasparia valtiovierailulle Espanjaan.


title: RN Conte di Cavour (1911)

text: Maaliskuun lopulla 1925 alus siirrettiin reserviin, missä se viipyi huhtikuuhun 1926. Se kuljetti Benito Mussolinin valtiovierailulle Tripolitaniaan. Kahden seuraavan vuoden aikana alus oli huollettavana La Speziassa, jolloin alukselle asennettiin muun muassa katapultti etukannelle. Se palasi 12. toukokuuta 1928 reserviin maaten ankkurissa Mare Piccolossa odottaen modernisointia.


title: RN Conte di Cavour (1911)

text: "Conte di Cavour" siirrettiin 12. lokakuuta 1933 modernisoitavaksi Cantieri Riunito dell'Adriaticon telakalle Triesteen, mistä se palasi 30. huhtikuuta 1937. Alus otettiin palvelukseen 1. kesäkuuta 5. viirikköön, joka oli Napolissa pidetyn laivastokatselmuksen ytimessä Adolf Hitlerin vieraillessa Italiassa. Katselmuksen aikana Italian kuningas, Benito Mussolini ja Adolf Hitler tutustuivat alukseen.


title: RN Conte di Cavour (1911)

text: Alus teki 21. - 24. kesäkuuta 1938 laivastovierailun Maltalle "Giulio Cesaren" kanssa. Ollen lippulaivana alus esti 1939 Espanjan kansallismielisten pääsyn Mustallemerelle. Osastolla oli annettu lupa käyttää kaikkea tarvittavaa voimaa, jottei Sisilian kapeikon läpi purjehdittaisi. Osaston lähdettyä merelle 6. maaliskuuta operaatio peruutettiin, koska espanjalaislaivasto oli mennyt Bizertaan.


title: RN Conte di Cavour (1911)

text: Huhtikuussa 1939 "Conte di Cavour" suojasi Albanian miehitystä ja liittoutuneille annetun sodanjulistuksen jälkeen kesäkuussa 1940 alus palveli Tarantoon sijoitetun 1. laivueen 5. viirikön lippulaivana. Alus suojasi heinäkuussa ensimmäisenä sotatoimenaan saattueetta Napolista Benghaziin. Se osallistui 9. heinäkuuta Calabrian taisteluun, joka päättyi ratkaisemattomana.


title: RN Conte di Cavour (1911)

text: Heinäkuun viimeisenä päivänä alus lähti merelle kohdatakseen operaatio Hatsiin määrätyt liittoutuneiden alukset, mutta heikon tiedustelun ja olemattoman ilmatuen seurauksena alus palasi osastonsa kanssa satamaan kohtaamatta vihollista. Alus osallistui vielä kahteen tuloksettomaan operaatioon 7.-8. syyskuuta ja 29.-30. syyskuuta.


title: RN Conte di Cavour (1911)

text: "Conte di Cavour" oli 11. marraskuuta Tarantossa Britannian kuninkaallisen laivaston ilmavoimien iskiessä satamassa olleisiin aluksiin. Alukseen osui yksi 18 tuuman Mk XII torpedo, joka teki kylkeen reiän etummaisen ammusvaraston kohdalle. Alus ajettiin matalikolle uppoamisen estämiseksi.


title: RN Conte di Cavour (1911)

text: Triesteläinen Tripcovich aloitti aluksen noston 13. marraskuuta, mutta se kellui vasta heinäkuussa 1941 ilman pääaseitaan ja osaa kansirakenteista. Aluksen korjausta aloitettiin Mare Piccolon kelluvalla telakalla, josta se lähti omin voimin 22. joulukuuta Triesteen. Alus siirrettiin Cantieri dell'Adriaticolle varsinaisia korjauksia varten.


title: RN Conte di Cavour (1911)

text: Italian antautuessa syyskuussa 1943 aluksen korjausten odotettavissa oleva kesto oli edelleen kuusi kuukautta. Saksalaiset valtasivat aluksen 10. syyskuuta ja se vaurioitui pahoin ilmahyökkäyksessä 15. helmikuuta 1945, jolloin se kaatui satama-altaaseen. Alus nostosta päätettiin 1946 ja se poistettiin laivastoluettelosta 27. helmikuuta 1947. Hylky nostettiin 1951-1952 ja se romutettiin 1952-1953.


title: RN Giulio Cesare (1911)

text: RN Giulio Cesare () oli Regia Marinan eli Italian kuningaskunnan laivaston vuonna 1914 valmistunut kummassakin maailmansodassa palvellut Conte di Cavour -luokan taistelulaiva. Alus luovutettiin toisen maailmansodan jälkeen sotakorvauksena Neuvostoliitolle, jossa se tunnettiin nimellä "Novorossijsk". Alus tuhoutui räjähdyksessä Sevastopolissa vuonna 1955.


title: RN Giulio Cesare (1911)

text: Alus tilattiin Genovasta Ansaldolta. Sen köli laskettiin 24. kesäkuuta 1910 ja alus laskettiin vesille 15. lokakuuta 1911. Alus valmistui 14. toukokuuta 1914.


title: RN Giulio Cesare (1911)

text: "Giulio Cesare" astui palvelukseen 1914, mutta se ei juurikaan osallistunut ensimmäisen maailmansodan sotatoimiin, koska Itävalta-Unkarin laivasto ei pyrkinyt aktiivisesti Välimerelle ja Adrianmeri soveltui paremmin keveille yksiköille ja sukellusveneille. Alus teki ainoastaan kaksi purjehdusta, joiden aikana se oli merellä yhteensä vain 31 tuntia ja tähänkin sisältyy matkat telakalta satamaan ja Korfulle.


title: RN Giulio Cesare (1911)

text: Alus oli Tarantossa marraskuusta 1918 heinäkuuhun 1919. Tuona aikana se palveli Korfulla sekä 11. marraskuuta – 11. joulukuuta 1918 että 18. helmikuuta – 23. huhtikuuta 1919. Alus vieraili 1919 Lähi-idässä suojatakseen Italian etuja alueella sekä uudelleen maaliskuusta kesäkuuhun 1920. Tämän jälkeen se oli normaalissa rauhanajan palveluksessa ja kärsi henkilöstövajeesta lukuun ottamatta Korfun kriisiä 29. elokuuta - 30. syyskuuta 1930. Alus siirrettiin 1926 reserviin, ja palvelukseen se palasi 1928 La Speziassa tykistön koululaivana.


title: RN Giulio Cesare (1911)

text: Alus lähti 25. lokakuuta 1933 La Speziasta Genovaan Cantieri del Tirrenolle modernisoitavaksi, ja La Speziaan se palasi 4. kesäkuuta 1937. Alus liitettiin 3. lokakuuta 5. viirikköön Tarantoon. Se teki 21. toukokuuta – 4. kesäkuuta 1938 virallisen vierailun Maltalle 5. taistelulaivaviirikön mukana. Se purjehti 6. maaliskuuta 1939 sisaraluksensa kanssa estämään Sisiliansalmeen Espanjan kansallismielisten matkan Mustallemerelle. Seuraavana päivänä Italian laivasto-osastolle toimitettiin tieto kansallismielisten matkan keskeytymisestä Bizertessä.


title: RN Giulio Cesare (1911)

text: Italian liityttyä toiseen maailmansotaan 5. viirikkö liitettiin 1. laivueeseen. Alus osallistui lippulaivana Calabrian taisteluun, jossa se yhdessä sisaraluksensa kanssa avasi tulen kohti "HMS Warspiteä". "Cesareen" osui raskas kranaatti, joka sytytti tulipalon ja pudotti aluksen nopeuden 19 solmuun. Aluksella sai surmansa 66 henkeä ja haavoittui 49.


title: RN Giulio Cesare (1911)

text: Alus lähti 12. heinäkuuta Messinasta korjattavaksi Tarantoon, josta se palasi palvelukseen elokuun lopulla. Se lähti 1. syyskuuta estääkseen liittoutuneiden operaatio Hatsin toteuttamisen. Yritys ei kuitenkaan onnistunut puutteellisen tiedustelun vuoksi, ja alus palasi osaston mukana satamaan. Seuraavat yritykset Maltan saattueiden estämiseksi tehtiin 7.–8. syyskuuta ja 29.–30. syyskuuta.


title: RN Giulio Cesare (1911)

text: 11. marraskuuta Tarantossa alus joutui Britannian kuninkaallisten ilmavoimien torpedokoneiden maaliksi. Se kuitenkin säilyi vahingoittumattomana ja siirtyi seuraavana aamuna Napoliin, josta se lähti 29. marraskuuta "Vittorio Veneton" ja keveiden yksiköiden kanssa merelle estääkseen liittoutuneiden operaatio Collarin toteuttamisen. Ilmavoimien tiedustelun puutteen vuoksi osasto ei kyennyt löytämään saattuetta, vaan se kohtasi ainoastaan saattueita suojanneet risteilijät. Seuranneessa taistelussa Britannian kuninkaallisen laivaston risteilijä "HMS Berwick" vaurioitui. "Giulio Cesare" palasi osaston mukana Napoliin aluksen avaamatta tulta operaation aikana.


title: RN Giulio Cesare (1911)

text: Alus joutui 8. tammikuuta 1941 Britannian ilmavoimien Wellington-pommikoneiden maaliksi maatessaan ankkurissa Napolissa. Aluksen turbiinihuone kärsi lieviä vaurioita pommien sirpaleista. Seuraavana päivänä alus lähti Genovaan korjattavaksi. 8. helmikuuta juuri palattuaan telakalta se lähti torjumaan Maltalle pyrkivää saattuetta, mutta todellisuudessa havaittu osasto oli matkalla tulittamaan Genovaa.


title: RN Giulio Cesare (1911)

text: Alus määrättiin 11. helmikuuta Napoliin, josta se siirrettiin edelleen La Speziaan. Vuoden lopulla alus palasi Tarantoon, josta se lähti 16. joulukuuta suojaamaan Pohjois-Afrikkaan matkannutta saattuetta M42. Tämä johti Syrtinlahden ensimmäiseen taisteluun, mutta ei ole tiedossa avasiko alus tulta kohtaamisen aikana vai ei. Alus palasi 19. joulukuuta Tarantoon.


title: RN Giulio Cesare (1911)

text: Alus suojasi 3.–5. tammikuuta 1941 saattuetta M43, mutta polttoainepula ja aluksen heikko kunto pakottivat siirtämään sen reserviin. Alus makasi vuoden loppuun palveluskelvottomana Tarantossa. Se lähti 30. joulukuuta Pulaan, jossa se sijoitettiin majoitus- ja koulutustehtäviin.


title: RN Giulio Cesare (1911)

text: Italian antautumisen tultua julki alus lähti 9. syyskuuta 1943 Pulasta. Sen miehistö nousi matkan aikana kapinaan, joka kuitenkin kukistettiin. Se joutui myös viiden Saksan ilmavoimien lentokoneen pommittamaksi, mutta alus saapui kuitenkin Tarantoon iltapäivällä 11. syyskuuta. Alus jatkoi matkaansa Maltalle, jonne se saapui seuraavana päivänä. Alus makasi ankkuroituna Maltalla, kunnes se 17. kesäkuuta 1944 lähti paluumatkalle Tarantoon.


title: RN Giulio Cesare (1911)

text: Alus makasi Tarantossa sodan loppuun. Rauhansopimuksen nojalla alus siirrettiin sotakorvauksena Neuvostoliitolle. Alus siirrettiin 9. joulukuuta 1948 Augustaan, jossa tehtiin epäonnistunut yritys tuhota alus. 15. joulukuuta alus poistettiin Italian laivaston alusluettelosta.


title: RN Giulio Cesare (1911)

text: Alus luovutettiin 6. helmikuuta 1949 Vlorëssa Albaniassa Neuvostoliiton laivastolle nimettynä "Z11:ksi" ja se nimettiin myöhemmin uudelleen "Novorossijskiksi". Alus oli korjattavana Sevastopolissa vuoteen 1954. Palvelukseen se palasi koululaivana, ja se upposi 29. lokakuuta 1955 ankkuripaikallaan Sevastopolissa tapahtuneessa räjähdyksessä. Aluksella sai välittömästi surmansa 50–100 miestä, mutta heikon vianhallinnan seurauksena uhrien lukumäärä kasvoi lopulta lähemmäs viittäsataa.


title: RN Giulio Cesare (1911)

text: Alus nostettiin 4. toukokuuta 1957, minkä jälkeen se ajettiin maihin Kazatšinlahdella. Alus romutettiin paikallaan, mikä saatiin päätökseen vuoden 1957 loppuun mennessä.


title: RN Leonardo da Vinci (1911)

text: RN Leonardo da Vinci () oli Regia Marinan eli Italian kuninkaallisen laivaston vuonna 1914 valmistunut ensimmäisessä maailmansodassa palvellut Conte di Cavour -luokan taistelulaiva. Se ei kuitenkaan osallistunut sotatoimiin ja tuhoutui räjähdyksessä 2. elokuuta 1916.


title: RN Leonardo da Vinci (1911)

text: Alus tilattiin Genovasta Cantieri navali Oderolta. Sen köli laskettiin 18. heinäkuuta 1910 ja alus laskettiin vesille 14. lokakuuta 1911. Alus liitettiin laivastoon 17. toukokuuta 1914.


title: RN Leonardo da Vinci (1911)

text: Alus ei osallistunut ensimmäisessä maailmansodassa sotatoimiin. Siihen kuormattiin Tarantossa Mar Piccolossa 2. elokuuta 1916 ammuksia seuraavaksi päiväksi suunniteltuja ammuntoja varten. Seuraavana yönä noin kello 23 tapahtui aluksen takaosassa räjähdys, joka sai aikaan hallitsemattoman tulipalon. Vaikka ammusvarastot täytettiin vedellä, alus räjähti ja sen jälkeen kaatui upoten matalaan veteen. Onnettomuudessa sai surmansa 21 aluksen 34 upseerista ja 227 miehistönjäsentä.


title: RN Leonardo da Vinci (1911)

text:
Sotaoikeus ei päässyt yksimielisyyteen, oliko tapahtuman syynä huolimattomuus vai sabotaasi. Asia selvisi Italian vastavakoilun ryöstettyä Itävallan Zürichin lähetystön, josta saatiin tietoa Itävallan Italiassa toimineista agenteista. Saatuja tietoja ei kuitenkaan julkistettu, mutta niiden seurauksena useita ihmisiä pidätettiin, asetettiin sotaoikeuteen ja tuomittiin vakoilusta ja vahingonteosta kuolemaan. Marraskuussa 1916 perustettiin pelastusryhmä nostamaan alus. Sen työ keskeytyi huhtikuussa 1917, ja nostoa jatkettiin vasta sodan päätyttyä. Aluksen torneja ja kansirakenteita poistettiin huhtikuusta elokuuhun 1919 ja hylky nostettiin 17. syyskuuta. Se siirrettiin Tarantossa telakalle.
Aluksen runko oli saatu 24. tammikuuta 1921 mennessä vesitiiviiksi, ja se kellui oikeinpäin. Seuraavien vuosien aikana tehtiin suunnitelmia aluksen kunnostamisesta ja modernisoinnista, minkä vuoksi sen tonnisto laskettiin Washingtonin laivastosopimukseen. Työstä luovuttiin 1923, se poistettiin alusluettelosta 22. maaliskuuta ja hylky myytiin 26. maaliskuuta romutettavaksi Mar Piccoloon.


title: Tiatsoli

text: Tiatsoli eli 1,3-tiatsoli on (CHNS) on typpi- ja rikkiatomin sisältävä heterosyklinen yhdiste. Yhdistettä käytetään orgaanisessa synteesissä. Tiatsolirengas esiintyy eräissä luonnonyhdisteissä kuten tiamiinissa.


title: Tiatsoli

text:
Tiatsoli on huoneenlämmössä väritöntä nestettä. Se liukenee huonosti veteen, mutta paremmin orgaanisiin liuottimiin kuten etanoliin tai asetoniin. Tiatsoli on aromaattinen ja sisältää siis delokalisoituneen π-elektronisysteemin. Typpi on elektronegatiivinen atomi, minkä vuoksi C2-hiili on hieman elektropositiivinen ja sen vuoksi nukleofiilit reagoivat kyseiseen asemaan. C5-hiilellä sen sijaan on elektronegatiivista luonnetta ja reagoi täten elektrofiilisellä substituutioreaktiolla.
Tiatsolia tuotetaan klooriasetaldehydin ja tioformamidin eli tiometaaniamidin välisellä reaktiolla. Myös tiatsolin johdannaisia valmistetaan yleensä tioamidin ja halogenoidun aldehydin tai ketonin välisellä reaktiolla.


title: Tiatsoli

text: Tiatsolin käyttö ei ole erityisen suurta. Siitä valmistetaan johdannaisia, joilla on käyttöä kumin vulkanoinnissa, väriaineina ja sienimyrkkyinä.


title: Vähäjärvi

text: Vähäjärvi tai Wähäjärvi voi tarkoittaa seuraavia:


title: EELV

text: EELV voi tarkoittaa seuraavia:


title: Samuli Toivio

text: Samuli Tuure Taneli Toivio (8. huhtikuuta 1923 Antrea – 30. maaliskuuta 2011 Helsinki) oli rovasti ja kanslianeuvos, joka muistetaan Suomen kirkollisen väestökirjanpidon kehittäjänä ja Helsingin seurakuntien keskusrekisterin pitkäaikaisena johtajana.


title: Samuli Toivio

text: Toivio valmistui teologian kandidaatiksi 1950] ja työskenteli seurakuntapappina Metsämaalla, Siikaisissa ja Tuusulassa. Vuosina 1953–1963 hän työskenteli Helsingissä Malmin seurakunnassa, muun muassa vt. kirkkoherrana 1961–1963.


title: Samuli Toivio

text: Hänet nimitettiin Helsingin seurakuntien keskusrekisterin apulaisjohtajaksi 1963 ja johtajaksi 1971. Tästä tehtävästä hän jäi eläkkeelle vuonna 1989. Keskusrekisteri oli perustettu vuonna 1950 tarkoituksella koota Helsingin seurakuntien väestökirjanpito yhteen paikkaan. Sidotut kirkonkirjat säilytettiin keskusrekisterissä, ja päivittäiseen työskentelyyn kehitettiin aakkosellinen kortisto, jolloin jokaisesta seurakuntalaisesta oli kortti sekä keskusrekisterissä että omassa kirkkoherranvirastossa.


title: Samuli Toivio

text: Toivio sai rovastin arvonimen 1973 ja kanslianeuvoksen arvonimen 1990.


title: Samuli Toivio

text: Toivio kehitti kirkonkirjoihin perustuvasta väestökirjanpidosta perhelehtijärjestelmän, jossa yhdellä A4-kokoisella kortilla on yhden perheen tiedot. Perhelehden perusmuotona oli isä, äiti ja lapset. Lapset pysyivät perhelehdellä myös täysi-ikäisinä niin kauan kuin he olivat naimattomia ja kirjoilla jossakin keskusrekisterin kirjanpitoon kuuluvassa seurakunnassa. Lehdelle merkittiin kirkonkirjan sivunumero, josta tieto oli peräisin. Perhetietojen muutokset merkittiin perhelehdelle ja tarvittaessa tehtiin uusi perhelehti. Näin tehtiin avioliiton solmimisen yhteydessä tai jos perhelehdellä ollut lapsi oli synnyttänyt avioliiton ulkopuolisen lapsen. Uuteen perhelehteen tehtiin viitemerkintä, miltä lehdeltä tiedot oli siirretty. Vanhan perhelehden tiedot jäivät tältä osin niin sanotuiksi passiivitiedoiksi. Jokainen merkintä tai siirto uudelle lehdelle perustui luotettavaan tositteeseen, joita olivat muun muassa syntymätodistus, kuolintodistus tai tuomioistuimen päätös avioerosta.


title: Samuli Toivio

text: Järjestelmä otettiin käyttöön koko maassa 1961. Suomessa oli kaksi rinnakkaista väestökirjanpitoa: toisaalta seurakuntien (ja kirkkoon kuulumattomien osalta siviilirekisteritoimistojen) ylläpitämä perhekohtainen ja toisaalta henkikirjoittajien ylläpitämä asuinkuntaan ja kotiosoitteeseen perustuva kirjanpito. Toivion kehittämä järjestelmä otettiin 1960-luvulla käyttöön myös henkikirjoituksessa ja se oli käytössä vuosituhannen vaihteeseen saakka. Sitä ei enää päivitetä, mutta historiatietojen osalta se on käytössä edelleen. Tietoja tarvitaan muun muassa sukututkimuksessa ja perunkirjoituksissa.


title: Herttoniemen Toverit

text: Herttoniemen Toverit (HerTo) on helsinkiläinen vuonna 1921 perustettu jalkapalloseura.


title: Herttoniemen Toverit

text: HerTon naisten edustusjoukkue pelasi SM-sarjassa vuosina 1985–1992. Se voitti pääsarjaurallaan kolme hopeaa ja kaksi pronssia. Suomen Cupin Herttoniemen Toverit voitti kolmesti peräkkäin vuosina 1987–1989. Kauden 1992 päätteeksi HerTo luopui sarjapaikastaan talousvaikeuksien vuoksi.


title: Herttoniemen Toverit

text: Miehissä HerTo ei ole pelannut kolmella korkeimmalla sarjatasolla. Kaudella 2018 seuran sarjataso on Suomen Palloliiton Uudenmaan piirin Kolmonen, jossa HerTo pelannee pääosan kotiotteluistaan Myllypuron nurmikentällä. Seuran pieni, mutta uskollinen faniryhmä tunnetaan nimellä Hertonomit.


title: Gulliverin matkat (elokuva)

text: Gulliverin matkat ("Gulliver's Travels") on vuonna 2010 julkaistu fantasiakomediaelokuva, jonka on ohjannut Rob Letterman. Elokuva perustuu löyhästi Jonathan Swiftin 1700-luvun samannimiseen romaaniin.


title: RN Littorio (1937)

text: RN Littorio () oli Regia Marinan eli Italian kuningaskunnan laivaston toisessa maailmansodassa palvellut Vittorio Veneto -luokan taistelulaiva.


title: RN Littorio (1937)

text: Italian hallitus vahvisti aluksen hankinnan 1934 ja se tilattiin Ansaldolta Genovasta, missä köli laskettiin 28. lokakuuta 1934. Alus laskettiin vesille 22. elokuuta 1937 ja valmistui 14. toukokuuta 1939.


title: RN Littorio (1937)

text: "Littorio" luovutettiin Regia Marinalle 6. toukokuuta 1940 Genovassa aluksen ollessa kiinnittyneenä Ansaldon tytäryhtiön Officine Allestimento Riparazione Navin laituriin. Alukselle tehtiin pieni huolto ja se aloitti 15. toukokuuta koeajot La Speziasta saapuneen "RN Vegan" saattamana. Koeajojen tulosten tyydyttäessä alus lähti 20. toukokuuta La Speziaan kahden hävittäjän ja kahden lentokoneen saattamana. Seuraavien päivien aikana alukselle asennettiin laitteistoja ja ne säädettiin.


title: RN Littorio (1937)

text: Varhain aamulla 23. toukokuuta alus lähti Tarantoon "RN Lancieren" ja "RN Corazzieren" Messinaan saattamana. Messinasta aluksen saattoivat edelleen Tarantoon "RN Freccia" ja "RN Saetta". Osasto saapui Puglian tukikohtaan 24. toukokuuta ankkuroituen Mar Grandeen. Alus muodosti sisaraluksensa "RN Vittorio Veneton" kanssa kontra-amiraali Carlo Bergaminin komentaman 9. viirikön, joka oli muodostettu 16. toukokuuta osaksi 1. laivuetta.


title: RN Littorio (1937)

text: Alus nimettiin 30. kesäkuuta 1943 "Italiaksi". Italian antauduttua alus purjehti 9. syyskuuta laivaston mukana Maltalle, jolloin siihen osui Saksan ilmavoimien lentokoneesta laukaistu radio-ohjattu liitopommi. Pommi läpäisi aluksen kannen ja pohjan räjähtäen meressä aiheuttaen suurta tuhoa keulassa etummaisen tornin etupuolella. Alus jatkoi matkaansa Maltalle, josta se 14. syyskuuta lähti Aleksandriaan. Alus makasi ankkurissa 5. helmikuuta 1947 saakka, jolloin se lähti Italiaan saapuen Augustaan 9. helmikuuta. Rauhansopimuksen allekirjoittamisen jälkeen alus siirrettiin sotakorvauksena Yhdysvalloille. Alus poistettiin laivastoluettelosta 1. kesäkuuta 1948 ja se romutettiin La Speziassa.


title: RN Vittorio Veneto (1937)

text: RN Vittorio Veneto () oli Regia Marinan eli Italian kuningaskunnan laivaston toisessa maailmansodassa palvellut Vittorio Veneto -luokan taistelulaiva.


title: RN Vittorio Veneto (1937)

text: Alus tilattiin Cantieri Riuniti dell'Adriaticolta (CRDA) Triestestä, missä köli laskettiin 28. lokakuuta 1934. Alus laskettiin vesille 22. heinäkuuta 1937 ja valmistui 28. huhtikuuta 1940.


title: RN Vittorio Veneto (1937)

text: Alukseen osui maaliskuussa 1941 Y-tornin kohdalle lentokoneesta laukaistu torpedo Matapanin taistelussa ja se oli telakalle aina elokuuhun saakka. Vain pari kuukautta myöhemmin Britannian kuninkaallisen laivaston sukellusveneen "HMS Urgen" laukaisemat kaksi torpedoa osuivat lähes samaan kohtaan ja alus oli telakalla maaliskuuhun 1942 saakka. Alus vaurioitui lievästi La Spezian ilmapommituksessa kesäkuussa 1943. Italian antauduttua alus siirtyi Maltalle, mistä se palautettiin Italialle 1946. Se luovutettiin seuraavana vuonna sotakorvauksena Yhdistyneelle kuningaskunnalle. Alus romutettiin 1948-1950.


title: Ammunnan maailmanmestaruuskilpailut 1913

text: Vuoden 1913 ammunnan maailmanmestaruuskilpailut järjestettiin Yhdysvaltain Camp Perryssä. Kilpailut olivat seitsemännettoista maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kaikkiaan vuoden 1913 maailmanmestaruuskilpailuissa jaettiin mitaleja 11 eri kilpailussa, joista kaksi oli joukkuekilpailuja.


title: Maija Haavisto

text: Maija Haavisto (s. 3. huhtikuuta 1984) on suomalainen kirjailija, joka asuu nykyisin Amsterdamissa. Hän on erikoistunut kirjoittamaan lääketieteestä, mutta kirjoittaa myös kaunokirjallisuutta.Haaviston runoja on julkaistu lisäksi kokoelmissa "Kuusiraajainen purppuratähti" (2006) ja "Creative For a Second" (2009).


title: Windows 8

text: Windows 8 on käyttöjärjestelmä, joka on Windows 7:n seuraaja ja osa Microsoft Windows -käyttöjärjestelmäsarjaa. Windows 8 tuli yleisesti saataville 26. lokakuuta 2012.


title: Windows 8

text:
Windows 8 sisälsi uuden taulutietokoneille optimoidun aloitusnäytön, joka esiteltiin virallisesti ensi kertaa D9-konferenssissa kesäkuussa 2011. Ulkonäöltään se muistuttaa Windows Phonen käyttöliittymää. Käyttöliittymän "tapahtumaruutuihin" (live tiles) lukeutuvat mm. Windows Store, Internet Explorer 10 sekä työpöytätila, joka on yhteensopiva perinteisten Windows-sovellusten kanssa.
Windows 8:a pidetään Windows Vistan ohella yhtenä Microsoftin suurimmista flopeista.


title: Windows 8

text: Vuonna 2013 julkaistiin Windows 8:lle ilmainen päivitys Windows 8.1. Tämä versio palautti käynnistä-painikkeen, ja oletusasetuksilla käyttöjärjestelmä siirtyy sisäänkirjautumisen jälkeen suoraan työpöytänäkymään aloitusnäytön sijaan. Windows 8.1 sisälsi myös monia muita käytettävyyttä helpottavia/parantavia ominaisuuksia, joita alkuperäisessä Windows 8:ssa on kritisoitu.


title: Windows 8

text:
30. syyskuuta 2014 Microsoft järjesti kutsuvierastilaisuuden, jossa se julkisti Windows 8.1:n seuraajan olevan Windows 10 (tunnettiin aikaisemmin nimillä "Threshold" ja "Windows 9").
Windows 8:n uusia ominaisuuksia ovat muiden muassa natiivi USB 3.0 -tuki (ilman kolmannen osapuolen ajurin latausta), tuki ISO- ja VHD-levykuvien lukemiselle, uusi aloitusnäyttö, tapahtumaruudut ja uusi valintanauhaan perustuva resurssienhallinta. Samalla käyttöjärjestelmän käynnistymisnopeutta on parannettu HybridBootin avulla, joka ei sulje käyttöjärjestelmää perinteiseen tapaan kokonaan. Järjestelmän muistinhallintaan on tehty myös useita optimointeja.


title: Windows 8

text: Käyttöjärjestelmän suojaukseen on panostettu muun muassa Secure Boot -ominaisuudella. UEFI-firmwareen liittyvä ominaisuus estää allekirjoittamattomien ohjelmien suorittamisen käynnistyksen yhteydessä. Piirre on herättänyt vastustusta esimerkiksi Linux-yhteisössä, koska se voi hankaloittaa tietokoneen käyttöjärjestelmän vaihtamista.


title: Windows 8

text: Windows 8:n laitteistovaatimukset ovat muutoin samanlaiset kuin Windows 7:ssä, mutta uusien Modern UI -sovellusten käyttämiseen tarvitaan näyttölaitteelta vähintään 1 024 × 768 pikselin resoluutio. Käytännössä rajoitus tulee vastaan ainoastaan vanhemmissa minikannettavissa joiden näytön resoluutio on 1 024 × 600.


title: Windows 8

text: Windows 8 on perustyyppinen julkaisu x86-32- ja x86-64-arkkitehtuureille. Julkaisu on lähinnä tarkoitettu kotikäyttöön. Järjestelmä sisältää kaikki Windows 8:n perusuudistukset.


title: Windows 8

text: Windows 8 Pro on Windows 7:n Professional- ja Ultimate-versioiden seuraaja ja on tarkoitettu lähinnä harrastus- ja yrityskäyttöön.


title: Windows 8

text: Windows 8 Enterprise vastaa ominaisuuksiltaan Windows 8 Pro -versiota, mutta mukana on lähinnä tietotekniikkayritysten käyttöön tarkoitettuja ominaisuuksia.


title: Windows 8

text:
Windows RT on kannettaville laitteille suunnattu versio Windows 8:sta. Windows RT tukee ainoastaan ARM-pohjaisia prosessoreita, eikä sitä voi ostaa erikseen.
Windows RT:ssä voi käyttää vain Windows-kaupasta ladattuja sovelluksia, lukuun ottamatta Internet Explorerin työpöytäversiota, resurssienhallintaa sekä Microsoft Office 2013 RT -versiota.


title: Windows 8

text: Windows 8:n ilmainen tuotetuki päättyi 9. tammikuuta 2018 mutta extended-tuen (kriittiset tietoturvapäivitykset) on kerrottu jatkuvan 10. tammikuuta 2023 asti.


title: RN Andrea Doria (1913)

text: RN Andrea Doria () oli Regia Marinan eli Italian kuningaskunnan laivaston molemmissa maailmansodissa palvellut Andrea Doria -luokan taistelulaiva.


title: RN Andrea Doria (1913)

text: Alus tilattiin La Spezian laivastontelakalta. Sen köli laskettiin 24. maaliskuuta 1912 ja alus laskettiin vesille 30. maaliskuuta 1913. Alus valmistui 13. kesäkuuta 1916.


title: RN Andrea Doria (1913)

text: Ensimmäisen maailmansodan aikana "Andrea Doria" kirjasi ainoastaan 70 operatiivista tuntia palvelusta, joista yksikään ei ollut varsinaisesti hyökkäyksellistä toimintaa. Alus oli marraskuusta 1918 heinäkuuhun 1919 Tarantossa ollen välillä 10. marraskuuta 19. helmikuuta Korfulla. Se lähti 4. heinäkuuta 1919 Konstantinopoliin, jossa se oli tärkein ympärysvaltojen alus 9. heinäkuuta - 9. marraskuuta. Tuona aikana se teki ainoan purjehduksensa Mustallamerellä Sevastopoliin 24. lokakuuta - 1. marraskuuta, minkä jälkeen alus palasi Tarantoon ja edelleen La Speziaan huollettavaksi.


title: RN Andrea Doria (1913)

text: "Andrea Doria" oli 1920 ainoa Italian laivaston palveluksessa ollut taistelulaiva, kun muiden alusten miehistöt oli pääosin siirretty kuljettamaan Saksan keisarillisen laivaston luovuttamia sotalaivoja Ranskasta. Alus osallistui siirtoihin marraskuusta 1920 tammikuuhun 1921 ollen Fiumessa, josta käsin se valvoi Rapallon sopimuksen toteuttamista. Se osallistui loukkuun jääneiden Italian laivaston alusten vapauttamiseen 24. joulukuuta, mutta alus ei käyttänyt tykistöään ennen kuin 26. joulukuuta ampuessaan kolme 76 millimetrin yhteislaukausta kapinoivaan hävittäjä "Esperoon", joka vaurioitui tulituksessa pahoin.


title: RN Andrea Doria (1913)

text: Myöhemmin samana päivänä alus tulitti D'Annunzion päämajaa ampuen alueelle kaksi kuuden tuuman kranaattia, jotka haavoittivat D'Annunziota. Kapinalliset antautuivat 31. joulukuuta.


title: RN Andrea Doria (1913)

text: Alus osallistui 1923 Korfun operaatioon ja vieraili Espanjassa. Alus oli 16. tammikuuta 1925 Lissabonissa laivastovierailulla osallistuen Vasco da Gaman kuoleman 400-vuotisjuhlallisuuksiin. Palattuaan alus siirrettiin huollettavaksi La Speziaan, jonne se saapui 7. helmikuuta.


title: RN Andrea Doria (1913)

text: "Andrea Doria" palasi palvelukseen kesäkuussa. Alus lähti 5. marraskuuta Lerokselle seuranaan hävittäjälaivue, koska italialaiset evakuoitaisiin Lähi-Idästä Syyriassa puhjenneiden Ranskan vastaisten kahakoiden seurauksena. Alus osoittautui kuitenkin tarpeettomaksi viipyen Leroksella 12. joulukuuta saakka. Alus jatkoi rauhan ajan palvelustaan Välimerellä, kunnes se siirrettiin elokuussa 1932 Tarantossa reserviin vajaalle miehistölle.


title: RN Andrea Doria (1913)

text: Alus lähti 26. maaliskuuta 1937 La Speziasta modernisoitavaksi Triesteen, jonne se saapui 30. maaliskuuta. Alus poistettiin palveluksesta 8. huhtikuuta siirrettäessä se Triestessä Cantieri Riuniti dell'Adriaticon telakalle. Se ei palannut palvelukseen ennen toisen maailmansodan alkamista.


title: RN Andrea Doria (1913)

text: "Andrea Doria" palasi palvelukseen 26. lokakuuta 1940, jolloin se liittyi 5. taistelulaivaviirikköön Tarantossa. Alus ei ollut edelleenkään täysin palveluskelpoinen Britannian kuninkaallisen laivaston ilmavoimien iskiessä Taranton laivastotukikohtaan. Se kuitenkin siirrettiin 12. marraskuuta hyökkäyksen seurauksena Napoliin ja edelleen La Speziaan, jonne se saapui 15. marraskuuta täydentämään koulutustaan.


title: RN Andrea Doria (1913)

text: Alus osallistui joulukuussa ensimmäiseen varsinaiseen operaatioonsa sodan aikana lähtiessään "Vittorio Veneton" kanssa merelle kohdatakseen Britannian laivaston operaatio "Excessin" saattueen. Taistelulaivat eivät kuitenkaan kohdanneet saattueita, vaan ne palasivat 11. joulukuuta La Speziaan. Helmikuussa alus lähti Italian laivasto-osaston mukana merelle kohdatakseen Britannian laivaston Force H:n, joka oli matkalla tulittamaan Genovaa. Osastot eivät kuitenkaan kohdanneet toisiaan, joten italialaiset palasivat Napolin kautta La Speziaan.


title: RN Andrea Doria (1913)

text: Elokuussa "Andrea Doria" palasi Tarantoon. Alus lähti 13. helmikuuta Tarantosta suojatakseen Benghaziin matkannutta saattuetta M41. Se palasi satamaan seuraavana päivänä. Alus osallistui vastaavaan operaatioon M42 17.-19. joulukuuta, kun se oli kaukosuojausosastossa "Littorion" ja "Giulio Cesaren" sekä kahden raskaan risteilijän ja kymmenen hävittäjän kanssa. Osasto kohtasi Britannian kuninkaallisen laivaston ratkaisemattomana päättyneessä Syrtinlahden ensimmäisessä taistelussa.


title: RN Andrea Doria (1913)

text: Kolme italialaista saattuetta lähti 3. tammikuuta 1942 Messinasta ja Tarantosta operaatiossa M43, jolloin "Andrea Doria", "Littorio" ja "Giulio Cesare", kaksi raskasta risteilijää ja kahdeksan hävittäjää muodostivat jälleen kaukosuojausosaston. Saattue ei kohdannut vihollista ja 5. tammikuuta alus palasi kaukosuojausosaston mukana Tarantoon. Aluksella oli jo matkan alkaessa havaittu ohjauksessa vikaa ja operaatio jäikin sen viimeiseksi ennen Italian antautumista.


title: RN Andrea Doria (1913)

text: Alus makasi maaliskuusta alkaen lähinnä palveluksesta poistettuna ankkurissa. Tähän vaikutti aluksen heikon kunnon lisäksi akuutti polttoainepula. Alus lähti 9. syyskuuta 1943 Maltalle, jossa se oli internoituna 8. kesäkuuta 1944 saakka. Alus vapautettiin lähtemään Augustaan ja Syrakusaan, mutta se pääsi palaamaan Taratoon vasta 14. maaliskuuta 1945.


title: RN Andrea Doria (1913)

text: Sodan päätyttyä "Andrea Doria" siirrettiin Syrakusaan, missä se oli 13. joulukuuta saakka, joilloin sen huolto aloitettiin Tarantossa. Palvelukseen palattuaan alus palveli laivaston lippulaivana lukuun ottamatta jaksoja, jolloin lippulaivana oli sen sisaralus "Giulio Cesare" 10. marraskuuta 1949 - 9. joulukuuta 1950 ja 9. maaliskuuta 1951 - toukokuu 1953.


title: RN Andrea Doria (1913)

text: Lopulta alus siirrettiin tykistön sekä muiden erikoisalojen koululaivaksi Tarantoon, kunnes se poistettiin palveluksesta 16. syyskuuta 1956. Alus poistettiin kirjanpidosta 1. marraskuuta samana vuonna. Se romutettiin La Speziassa.


title: Charlie Williams

text: Charles ”Charlie” Williams (1872–1952) oli englantilainen jalkapallomaalivahti ja valmentaja. Williams on ensimmäinen maalivahti, jonka tiedetään tehneen maalin jalkapallo-ottelussa.


title: Charlie Williams

text: Pelaajaurallaan Williams edusti vuosina 1891–1894 Arsenalia, jossa hän oli maalivahtina seuran historian ensimmäisessä liigaottelussa 1893. Williams siirtyi Arsenalista Manchester Cityyn, jossa hän pelasi 1894–1902. Tämän jälkeen hän pelasi vielä Tottenham Hotspurissa, Norwich Cityssä ja Brentfordissa. Williams on ensimmäinen virallisessa ottelussa maalin tehnyt maalivahti. Hän teki sen maalipotkusta ottelussa Sunderlandia vastaan huhtikuussa 1900.


title: Charlie Williams

text: Williams toimi pelaajauran jälkeen muun muassa Tanskan maajoukkueen, tanskalaisen B93:n, ranskalaisen Lillen sekä brasilialaisten Fluminesen ja Corinthiansin päävalmentajana.


title: RN Caio Duilio (1913)

text: RN Caio Duilio () oli Regia Marinan eli Italian kuningaskunnan laivaston molemmissa maailmansodissa palvellut Andrea Doria -luokan taistelulaiva.


title: RN Caio Duilio (1913)

text: Alus oli ensimmäisen maailmansodan Adrianmerellä, jossa se teki ainoastaan neljä purjehdusta ja niistä yksikään ei ollut varsinainen sotatoimi. Se oli sijoitettuna Tarantoon marraskuusta 1918 huhtikuuhun 1919 lukuun ottamatta Korfulla olo aikaansa 10. marraskuuta 1918 26. tammikuuta 1919. Se lähti 25. huhtikuuta Izmiriin Smyrnaan, koska alueen omistussuhteet oli kyseenalaistettu ja siellä oli käyty kahakka kreikkalaisen laivasto-osaston kanssa. "RN Roma" vapautti aluksen alueelta 9. kesäkuuta, jolloin "Caio Duilio" lähti Konstantinopoliin.


title: RN Caio Duilio (1913)

text: Alus oli 23. kesäkuuta alkaen ja 13. heinäkuuta 1919 saakka Mustallamerellä tukien Venäjän sisällissodan valkoisia. Samalla se siirrettiin 2. laivueesta niin kutsuttuun Levantin laivueeseen ennen paluutaan Izmiriin, jossa se viipyi 9. syyskuuta "Cesaren" vapautettua sen tehtävästä. "Caio Duilio" lähti Tarantoon, jonne se saapui 12. syyskuuta. Alus sijoitettiin saavuttuaan reserviin.


title: RN Caio Duilio (1913)

text: Alus palasi palvelukseen seuraavana vuonna aloittaen 30. kesäkuuta matkan Albanian rannikolle tukeakseen italialaista varuskuntaa, kunnes se suojasi varuskunnan evakuointia 5. syyskuuta. Se palveli 1921 Dodekaneesien laivueessa ja Levantissa sekä 27. heinäkuuta - 10. marraskuuta osana liittoutuneiden osastossa Konstantinopolissa. "Caio Duilio" oli 29. elokuuta - 30. syyskuuta 1923 Korfun kriisinhallintaoperaatiossa, jonka aikana se kävi yhdessä "RN Dante Alighierin" kanssa Espanjassa.


title: RN Caio Duilio (1913)

text: Aluksen kolmostornin ammushississä tapahtui 8. huhtikuuta 1925 kordiittiräjähdys, minkä seurauksena alus siirrettiin La Speziassa telakalle. Alus palasi palvelukseen vasta huhtikuussa 1928. Se oli 18. maaliskuuta alkaen modernisoitavana Tarantossa, mistä se palasi 15. kesäkuuta. Alus siirrettiin 11. elokuuta 1932 Tarantossa reserviin ja se oli reservin lippulaivana 11. elokuuta 1933 alkaen.


title: RN Caio Duilio (1913)

text: Kesällä 1935 Abessinian kriisin aikana ei sitä eikä sen sisaralusta siirretty palvelukseen, vaan ne toimivat lähinnä kelluvina pattereina. Pari vuotta myöhemmin 19. maaliskuuta 1937 alus saapui Genovaan, jossa sen modernisointi oli määrä aloittaa. 1. huhtikuuta se siirrettiin Cantieri del Tirrenon telakalle, josta se palasi palvelukseen 15. heinäkuuta 1940.


title: RN Caio Duilio (1913)

text: Alus liitettiin palvelukseen otettaessa Tarantoon sijoitettuun 1. laivueen 5.viirikköön. Se lähti Italian liityttyä sotaan ensimmäiseen tehtäväänsä 31. elokuuta kohdatakseen liittoutuneiden operaatio Hatsin saattueen, jossa oli tarkoitus siirtää taistelulaiva "HMS Valiant" Aleksandriaan. Heikon ilmatuen ja huonon sään vuoksi osastot eivät kohdanneet ja alus palasi osaston mukana Tarantoon 1. syyskuuta.


title: RN Caio Duilio (1913)

text: "Caio Duilio" lähti 7. syyskuuta uudelleen merelle saatuaan ilmoituksen Gibraltarille sijoitetun Force H:n merellä olosta. Liittoutuneiden osasto oli kuitenkin hyökkäämässä Oraniin eivätkä osastot kohdanneet. Britannian kuninkaallisen laivaston ilmavoimien iskiessä Tarantoon 11. marraskuuta alukseen osui torpedo, joka teki 11 kertaa seitsemän metrin reiän aluksen kylkeen. Sen etummaiset ammusvarastot täyttyivät vedellä. Se kyettiin uppoamisen estämiseksi siirtämään matalikolle, mistä se lopulta nostettiin tammikuussa 1941.


title: RN Caio Duilio (1913)

text: Alus siirrettiin Genovaan, jossa se siirrettiin telakalle 26. tammikuuta korjauksia varten. Se säästyi vaurioilta liittoutuneiden pommittaessa helmikuussa Genovaa, minkä aikana se ampui noin 8000 laukausta ilmatorjuntatykeillään. Alus palasi toukokuun alussa telakalta ja se liittyi 26. toukokuuta viirikköönsä Tarantossa.


title: RN Caio Duilio (1913)

text: Laivasto-osasto , jonka lippulaivana oli "Caio Duilio" ja muina aluksina risteilijä "Garibaldi" sekä kuusi hävittäjää, lähti 29. marraskuuta Tarantosta merelle suojatakseen Pohjois-Afrikan ja Italian välisiä saattueita. Alus lähti vastaavassa operaatiossa suojatakseen saattueetta M41 13. joulukuuta, mistä se palasi seuraavana päivänä satamaan "Vittorio Veneton" torpedoimisen jälkeen. Alus lähti 16. joulukuuta merelle suojatakseen saattuetta M42 vastaavassa operaatiossa, joka lopulta johti Syrtinlahden ensimmäiseen taisteluun. Se palasi osastonsa mukana Tarantoon 19. joulukuuta.


title: RN Caio Duilio (1913)

text: "Caio Duilio" suojasi lippulaivana saattuetta M43 3.-6. tammikuuta 1942, jolloin saattueen kolme rahtialusta pääsivät Tripoliin. Se suojasi 22.-25. tammikuuta saattuetta T18, jolloin neljä viidestä aluksesta pääsi Tripoliin.


title: RN Caio Duilio (1913)

text: Helmikuussa alus pyrki estämään liittoutuneiden operaatio MF5 saattueiden MW9A ja B pääsyn Maltalle. Se lähti 14. helmikuuta kahden risteilijän ja seitsemän hävittäjän kanssa merelle, mutta osasto epäonnistui kohtaamisessa. Osasto palasi Tarantoon yhden hävittäjän vaurioiduttua sukellusveneen laukaiseman torpedon osuttua. Alus suojasi 21. helmikuuta seitsemän hävittäjän tukemana saattuetta K7 Messinasta ja Korfulta Tripoliin. Alus palasi 24. helmikuuta Tarantoon välttyen brittien 22. päivän ilmapommitukselta.


title: RN Caio Duilio (1913)

text: Polttoainepulasta tuli vuoden 1942 kesään mennessä niin vaikea, että taistelulaivat makasivat lähinnä ankkurissa, jotta saattajille riittäisi polttoainetta. Alus oli Italian antautuessa Tarantossa. Se purjehti 9. syyskuuta Maltalle välttyen Saksan ilmavoimien hyökkäyksessä vaurioilta. Alus makasi ankkurissa 27. kesäkuuta 1944 saakka, jolloin se aloitti paluumatkansa Tarantoon viipyen matkalla kahdeksan vuorokautta Augustassa.


title: RN Caio Duilio (1913)

text: "Caio Duilio" oli sodan ajan sijoitettuna joko Tarantoon, Augustaan tai Syrakusaan tehden vain toisinaan koulupurjehduksia. Sodan päätyttyä se jatkoi palvelustaan Italian laivastossa ollen 1. toukokuuta 1947 - 10. marraskuuta 1949 lippulaivana Tarantossa. Vuodesta 1953 alkaen se makasi palveluskelvottomana La Speziassa, kunnes se poistettiin palveluksesta 15. syyskuuta 1956. Alus romutettiin seuraavana vuonna.


title: Ammunnan maailmanmestaruuskilpailut 1914

text: Vuoden 1914 ammunnan maailmanmestaruuskilpailut järjestettiin 23.−26. heinäkuuta Viborgissa, Tanskassa. Kilpailut olivat 18. maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kilpailut olivat viimeiset ennen ensimmäistä maailmansotaa. Uutena maana mitalisijoille selvisi Suomi Gustav Nymanin pronssimitalilla vapaakiväärin pystyasennossa. Myös joukkuekilpailussa Suomi pärjäsi mainiosti ollen viides tuloksella 4 750. Suomalaisten henkilökohtaiset tulokset täysottelussa olivat: Frans Nässling 1005, Heikki Huttunen 975, V. V. Kolho 951, Gustav Nyman 946 ja Emil Nässling 873.


title: Adrian Mannarino

text: Adrian Mannarino (s. 29. kesäkuuta 1988 Soizy-sous-Montmorency) on ranskalainen tennispelaaja. Parhaimmillaan hän on ollut ATP-listan sijalla 22 maaliskuussa 2018.


title: Adrian Mannarino

text: Grand Slam -turnauksissa Mannarino on päässyt parhaimmillaan neljännelle kierrokselle Wimbledonissa 2013, 2017 ja 2018.


title: Adrian Mannarino

text: Yhdysvaltain avoimissa 2010 Mannarino voitti Pere Riban, mutta hävisi toisella kierroksella Fernando Verdascolle.


title: Adrian Mannarino

text: Vuoden 2011 Australian avoimissa Mannarino voitti ensimmäisellä kierroksella Ryan Harrisonin, mutta hävisi toisella kierroksella Richard Gasquetille. Mannarino selviytyi puolivälieriin Aucklandin ATP World Tour 250 -sarjan turnauksessa. Puolivälierässä hän hävisi Nicolás Almagrolle luvuin 6–7(3), 7–6(1), 2–6. Australian avointen toisen kierroksen jälkeen hän pääsi välieriin Johannesburgissa, jossa hävisi isäntämaan Kevin Andersonille. Ranskan avoimissa hän hävisi ensimmäisellä kierroksella Guillaume Rufinille. Wimbledonissa Mannarino voitti Conor Nilandin, mutta hävisi toisella kierroksella Roger Federerille.


title: Matilainen

text: Matilainen on suomalainen sukunimi, joka on muun muassa seuraavilla henkilöillä:


title: Igor Netto

text: Igor Aleksandrovitš Netto (, 9. tammikuuta 1930 Moskova, Venäjän SFNT, Neuvostoliitto – 30. maaliskuuta 1999 Moskova, Venäjä) oli venäläinen jalkapalloilija ja jalkapallovalmentaja.


title: Igor Netto

text: Netto voitti kapteenina Neuvostoliitolle Euroopan-mestaruuden vuonna 1960. Hän sai Leninin kunniamerkin vuonna 1957.


title: Igor Netto

text: Netto pelasi Neuvostoliiton maajoukkueessa vuosina 1952–1965 54 ottelua ja teki niissä neljä maalia. Hän edusti Neuvostoliittoa MM-kilpailuissa vuosina 1958 ja 1962. Seuratasolla Netto edusti koko uransa Spartak Moskovaa. Hän voitti seuran riveissä muun muassa viisi Neuvostoliiton-mestaruutta.


title: Igor Netto

text: Netto oli rehellinen paitsi siviilissä, niin myös jalkapallokentillä. 1962 MM-kisoissa Uruguayta vastaan Neuvostoliitto teki sääntöjen vastaisen maalin, jonka tuomari kuitenkin hyväksyi. Saatuaan tietää väärästä maalista, Netto pyysi Neuvostoliiton kapteenina tuomaria hylkäämään maalin, minkä tuomari tekikin. Neuvostoliitto voitti lopulta kuitenkin ottelun. (Lähde? kts. enkkuwikipedia)


title: Otetaan taas

text: Otetaan taas: Juomisen nautinnot on kirjailija Kingsley Amisin kirjoituskokoelma alkoholin juonnista. Teoksen on toimittanut ja suomentanut alkuteoksista "On Drink" (1972) ja "Every Day Drinking" (1983) Hannu Harju. Kuvitus on Timo Mänttärin.


title: Sutki (elokuva)

text: Sutki on vuonna 1993 julkaistu suomalainen televisioelokuva. Elokuvan on ohjannut Kari Väänänen.


title: Mercedes-Benz W111

text: Mercedes-Benz W111 on Mercedes-Benzin vuosina 1959–1971 valmistama loistoautomalli. Yhteensä autoja valmistettiin 370 807 kappaletta. Autosta tehtiin parannettu versio Mercedes-Benz W112.